Photo World Award 2020: 2ο βραβείο για τον Αντώνη Πασβάντη για το έργο του Sombre Caste | Kavala News Τα Νέα της Καβάλας Online\nΔευ, 28/09/2020 - 21:14\nΤη 2η θέση στο διαγωνισμό Photo World Award 2020 που πραγματοποιήθηκε το Σαββατοκύριακο στο ίδρυμα Σταύρος Νιάρχος στην Αθήνα κατέκτησε ο Καβαλιώτης φωτογράφος Αντώνης Πασβάντης για το φωτογραφικό του έργο Sombre Caste.\nΟ ίδιος ο Αντώνης Πασβάντης γράφει:\nΝιώθω τιμή και υπεφάνεια για την προσωπική μου ιστορία Sombre Casteπου βραβεύτηκε με την 2 η θέση στην Αθήνα Photo World Award 2020 που πραγματοποιήθηκε στο Ίδρυμα Σταύρος Νιάρχος χθες το βράδυ.\nΣυγχαρητήρια στην ομάδα του Athens Photo World Γιάννη Κολεσίδη, Θανάση Σταυράκη, Λευτέρη Πιταράκη, Χριστίνα Καλλιγιάννη για την ζωτική τους υποστήριξη σε όλους τους Έλληνες φωτορεπόρτερ.\nΘέλω πραγματικά να ευχαριστήσω τη γυναίκα μου Φωτεινή Μαδεμλή για την αληθινή της αγάπη και την ασταμάτητη συναισθηματική της βοήθεια που πραγματικά χρειάζομαι, οι φίλοι μου Nikos Economopoulos και Enri Canaj που με βοήθησε να απαλλαγώ από τα οπτικά στερεότυπα και να αποκαλύψω το δικό μου όραμα αλλά πάνω απ ' όλα Θα ήθελα να εκφράσω την ευγνωμοσύνη μου στους ανθρώπους της περιοχής του Έβρου που πιστέψτε με να συλλάβω τη ζωή τους και να τεκμηριώσω τις ψυχές τους.\nΑισθάνομαι ότι είναι πραγματικά σημαντικό να συνδεθώ σε βάθος μαζί τους και συνεχίστε να αφήνετε τις ιστορίες τους εκ μέρους τους. Είμαι με το μέρος τους. Το ταξίδι θα συνεχιστεί, η ιστορία είναι σε εξέλιξη, έρχεται ένα βιβλίο.\nΗ ιστορία του Sombre Caste\nΌταν άρχισα να φωτογραφίζω Κάστα Σομπρέ, επικεντρώθηκα στο πώς τα όρια επηρεάζουν τις ζωές και τις συνήθειες των ανθρώπων. Αλλά ενώ πήγαινα βαθύτερα στην ιστορία μου, Κάστα Σομπρέ στράφηκε για να τεκμηριώσει τα επακόλουθα της δεκαετούς ελληνικής κρίσης στην παραμελημένη περιοχή του Έβρου και να σημειώσει την άνοδο μιας νέας τάξης πολιτών μετά την κατάρρευση της μεσαίας τάξης.\nΑυτή είναι η τάξη που ονόμασα Sombre Caste.\nΈβρος είναι το όνομα του ποταμού και του φυσικού συνόλου μεταξύ Ελλάδας και Τουρκίας. Κάποτε αποτελούσε πεδίο παλαιότερων συγκρούσεων μεταξύ των δύο χωρών και που καθιστά τον Έβρο ως μία από τις πιο στρατιωτικοποιημένες περιοχές της Ευρώπης.\nΕπιπλέον ο Έβρος είναι η πύλη για εκατομμύρια πρόσφυγες που θέλουν να φτάσουν στην Ευρώπη. Η παράνομη διάβαση σε συνδυασμό με την άνοδο της φτώχειας δημιουργεί μια αφήγηση στους ανθρώπους που οι πρόσφυγες θα αλλάξουν τον πολιτισμό και τη ζωή τους.\nΚάποιοι Έλληνες πολιτικοί επενδύουν σε αυτή την αφήγηση και κανείς δεν ασχολείται με τα πραγματικά σημαντικά θέματα της περιοχής


Το κοριτσάκι της φωτογραφίας είναι πασίγνωστη Ελληνίδα τραγουδίστρια, και κάτι σου θυμίζει - Queen.gr\nΤο βλέμμα της είναι ίδιο ακόμη και σήμερα\nΤο πόσο μας αρέσει όταν βρίσκουμε παιδικές φωτογραφίες των αγαπημένων μας star τραγουδιστών ή ηθοποιών δεν περιγράφεται. Βλέπεις όλοι έχουμε λίγο πολύ την περιέργεια του πως ήταν στην παιδική τους ηλικία οι αγαπημένοι μας celebrities. Και καθώς τα σκεφτόμαστε αυτά, πέφτουμε επάνω στη φωτογραφία αυτής της μικρής χαριτωμένης και χαμογελαστής πιτσιρίκας.\nΞέρουμε κι εσύ τώρα ψάχνεις να δεις ποια είναι η εικονιζόμενη. Βέβαια αν την κοιτάξεις καλά και παρατηρήσεις το βλέμμα της, εύκολα μπορείς να καταλάβεις ποια είναι. Εμείς το μόνο hint που μπορούμε να σου δώσουμε είναι πως πρόκειται για πασίγνωστη τραγουδίστρια, η οποία μάλιστα έχει πάει και στη Eurovision. Ok, σου το κάναμε πολύ εύκολο τώρα και σίγουρα έχεις μαντέψει ποια είναι η πιτσιρίκα.\nΉ μήπως όχι; Μήπως να μη σε κρατάμε άλλο σε αγωνία και να σου αποκαλύψουμε πως το κοριτσάκι στη φωτογραφία είναι η Έλενα Παπαρίζου; Το account rareandmore στο Instagram ανεβάζει τέτοιες παλιές φωτό, και προφανώς δεν γινόταν να μην ανακαλύψουμε το διαμαντάκι αυτό.\nΕίναι πολύ μεγάλη η αλλαγή της όμως, δεν συμφωνείς;


Gel και το φινίρισμα των μαλλιών - GLOBElife - Mix-up - προϊόντα για τα μαλλιά, ΣΠΡΈΙ ΜΑΛΛΙΏΝ - Beauty Bazar 2017\nGel και το φινίρισμα των μαλλιών - MIX-UP\nσπρέι βερνίκι-με οικολογική προωθητικό υγρασία\nΠεριέχει οικολογική προωθητικό που δεν καταστρέφουν το όζον συμφωνία. Προστατεύει τα μαλλιά δίνοντας τη φυσική λάμψη και απαλότητα. Είναι πολύ γρήγορα στην ξηρά. Διατηρεί για μεγάλο χρονικό διάστημα το hairstyling είδε και υπερασπίζεται τη συμφωνία, άνεμος και χτένισμα από υγρασία συμφωνία. Διαγράψετε εύκολα με λίγες πινελιές.\nαέριο επίδραση-Νο ενάντιος στην υγρασία\nΕίναι ελεύθερες αερίων οικολογική λακ, περιέχει μόνο ενεργό προϊόν. Νομιμοποιούνται να απονείμουν το προϊόν φάση δεν επεκτείνεται στον αέρα και μη-συμφωνία είναι στη συνέχεια να αναπνέουν. Είναι απολύτως ακίνδυνο και δεν , τεχνικά τέλεια, υγρή , δεν βάρη σας επιτρέπει να sculpt και μούχλα στην επιθυμητή μορφή διεκδίκηση χτενίσματα πυροβολούν, δίνει όγκο και λάμψη. Εξατμίζεται νωπά μαλλιά σας δίνει την ευκαιρία να εργαστούν κάθε τμήμα δίνει την επιθυμητή πτυχή.\nΠροϊόν δει 94645 φορές


Περγαντάς Κλέαρχος - Ομιλία Κλέαρχου Περγαντά στην ΚΑΛΠ 2014\nΟμιλία Κλέαρχου Περγαντά στην ΚΑΛΠ 2014\nΣτόχος της συνάντησής μας σήμερα είναι να επικοινωνήσουμε, να συζητήσουμε και πάνω απ’ όλα να ενημερωθούμε για την Κοινή Αλιευτική Πολιτική που ήδη έχει τεθεί σε ισχύ από την πρώτη Γενάρη του 2014.\nΗ σημερινή ημερίδα είναι μια από τις πολλές πρωτοβουλίες της Περιφέρειας να έχει ένα διαρκή διάλογο με τους φορείς του πρωτογενούς τομέα της Στερεάς Ελλάδας. Μέσα απ’ αυτή τη διαδικασία θέλουμε να αναδείξουμε ζητήματα της πρωτογενούς οικονομίας και να διαμορφώσουμε προτάσεις.\nΗ πρόκληση είναι τεράστια, ειδικά στον πρωτογενή τομέα. Γι’ αυτό, οι κινήσεις όλων μας πρέπει να δείχνουν σε μια νέα κατεύθυνση. Αφενός μέσα από τη διαχείριση των ίδιων των αιτίων της κρίσης και αφετέρου μέσα από πολιτικές που ξεπερνούν τις πολύχρονες παθογένειες του χώρου.\nΚομβική θέση στα προϊόντα του καλαθιού μας, δηλαδή στα δυναμικά προϊόντα της Στερεάς Ελλάδας έχει η αλιευτική και υδατο-καλλιεργητική παραγωγή. Έχουμε ήδη λοιπόν προσδιορίσει, ως Περιφέρεια, πως έχουμε έναν παραγωγικό χώρο με εξαγωγική δυναμική και με ιδιαίτερα ποιοτικά χαρακτηριστικά. Αυτός ο χώρος λοιπόν χρειάζεται να αναδειχθεί, να στηριχθεί, και να αναδειχθεί σε πυλώνα τόνωσης της τοπικής και της εθνικής οικονομίας.\nΓι’ αυτό χρειάζεται η εφαρμογή των νέων πολιτικών της ΚΑΠ. Χρειάζεται :


ΑΠΟΨΕΙΣ - Kalamata Journal - Results from #920\nΕίναι όπως τα λέει η κ. Στεφανάκου για το νέο Λύκειο στην Αυγή;\nΤου Μιχάλη Δημητρακόπουλου*\nΓράφει η κυρία Στεφανάκου στην Αυγή της Δευτέρας 12 Αυγούστου (avgi.gr/article/760332/to-neo-lukeio-meionei-ton-mathitiko-plithusmo): «Τα παιδιά από την Α' Λυκείου θα αναγκάζονται σε εξετάσεις πανελλαδικού τύπου σε όλα τα διδασκόμενα μαθήματα, που φτάνουν τα 36. Αν καταφέρουν να περάσουν τις εξεταστικές συμπληγάδες…\nΗ απόφαση για τη Μαραθόλακκα και ο παρατημένος Ταΰγετος\nΤου Χρήστου Ν. Ζερίτη*\nΟ κ. "δήμαρχος του κέντρου της Καλαμάτας" ή δεν ξέρει ή κάνει πως δεν ξέρει πως υπάρχουν 2 Μαραθόλακκες στην ίδια περιοχή. Η 1η, σε ιδιωτική έκταση και χωματερή της ξεφτίλας από το 2003 μέχρι το 2012, έχει κλείσει και με την χθεσινή…\nΕίναι γνωστό από χρόνια. Αν δε γνωρίζεις την αιτία του προβλήματος δεν μπορείς να απαλλαγείς απ’ αυτό. Όπως και ένα σύμπτωμα πολεμιέται οριστικά όταν εξαλείψεις την ασθένεια που το προκαλεί. Προς τι ο πρόλογος; Για να ξεκαθαρίσουμε μερικά πράγματα σχετικά με το φασισμό, τη Χρυσή Αυγή, το αντιφασιστικό μέτωπο κλπ….\nΠάμε για αυξήσεις στα ανταποδοτικά;\nΤου Γιώργου Νταγιόπουλου*\nΚύριε Νίκα, σε δηλώσεις σας τη Δευτέρα 5/8/13 είπατε ότι «δεν υπάρχει δικαστική απόφαση πως τα σκουπίδια στην Φολόη είναι της Καλαμάτας». Προφανώς ακόμη και με αυτόφωρο δεν θα μπορούσε να υπάρχει τέτοια απόφαση. Όμως ο…\nΤρία-τέσσερα πράγματα για τον Ιωάννη Μεταξά, που δεν είναι έτσι όπως μας τα λένε τελευταία\nΤου Μάκη Λεβέντη\nΕβδομήντα εφτά (77) χρόνια συμπληρώνονται από την εγκαθίδρυση της μοναρχοφασιστικής δικτατορίας του Ιωάννη Μεταξά. Από παλιά (σήμερα εντείνεται ιδιαίτερα) κυρίως από τους νεοναζιστές, αλλά δυστυχώς και από άλλους (κάποια επετειακά άρθρα της Καθημερινής, μια επίσης επετειακή εκπομπή του Αλέξη Παπαχελά και το σχολικό βιβλίο της Γ’ Λυκείου), γίνεται μια προσπάθεια να εξωραΐσουν το…\nΑναζητήσεις και πειραματισμοί στο εικαστικό σύμπαν\nΗ τεχνοτροπία που η εικαστικός Βασιλική Κατέρη χρησιμοποιεί με ενθουσίασε από τα πρώτα έργα της, που είχα την ευκαιρία να δω και να «συνομιλήσω» μαζί τους. Γιατί περί «συνομιλίας» πρόκειται κι αυτή είναι η…\nΤου Νίκου Α. Φωτέα*\nΤην ώρα που αναμένουμε έξι κρουαζιερόπλοια στην Καλαμάτα και η Δημοτική Αρχή το θεωρεί «μέγα επίτευγμα» για τον τουρισμό της πόλης, την ώρα που η οδός Φαρών αναπλάθεται με το οδόστρωμα να είναι σε υψηλότερο επίπεδο από τα πεζοδρόμια (!!!),…\nΤου Παναγιώτη Κουφαλάκου\nΓνώριζα τις αντιδράσεις που θα υπήρχαν από τη δημοσιοποίηση του άρθρου μου με τίτλο «Φτάνει πια η διγλωσσία, φτάνει πια η υποκρισία». Ήταν μία καθαρά πολιτική τοποθέτηση και τίποτε άλλο. Λογικό το βρίσκω ο καθένας…\nΜια απάντηση στον Παναγιώτη Κουφαλάκο: Το γαρ πολύ της θλίψεως…\nΤου Μάκη Λεβέντη*\nΒαριές και σκληρές οι κουβέντες του συνάδελφου Κουφαλάκου, στον τοπικό Τύπο την Παρασκευή 26 Ιουλίου. Πέντε μόλις ημέρες μετά την ανεπανάληπτη και πρωτοφανή για τα δεδομένα της Καλαμάτας αντιφασιστική πορεία που διοργάνωσαν σωματεία, φορείς και συλλογικότητες της πόλης. Από την οποία ο Κουφαλάκος και οι “συνεπείς ταξικές” δυνάμεις του ΠΑΜΕ και του ΚΚΕ απουσίασαν...\nΦτάνει πια η διγλωσσία, φτάνει πια η υποκρισία\nΤου Παναγιώτη Κουφαλάκου*\nΚάποιοι, πίσω από επαναστατικές αντιφασιστικές κορώνες, προσπαθούν να κάνουν αισθητή την παρουσία τους και να καλύψουν τη γύμνια της πολιτικής τους πρότασης. Οδηγούν με αυτό τον τρόπο την αγανακτισμένη νεολαία στα χέρια του φασισμού και της χρυσής αυγής. Με έκπληξη…\nΣελίδα 93 από 106\nΓιατί παύει η σύμβαση του Δήμου Καλαμάτας με τη WIND για το πείραμα του 5G\nΤο 5G και όταν ο κόσμος “ψηφίζει ανθρώπους με έλλειψη στοιχειωδών γνώσεων”\nΓια την αποκατάσταση της αλήθειας σχετικά με τη συνεδρίαση του Δ.Σ. για το 5G στην Καλαμάτα\nΚόβει έργα και αδικεί τη Μεσσηνία, υποστηρίζει ο Κωνσταντινέας για τον Θεοδωρικάκο\nΟι Human Touch στην Τρίπολη\nεξΙΣΤΟΡΗΣΗ Τέχνες στον Μεσαίωνα\nΔιακοπή ή μη ανανέωση της σύμβασης;\nΓια τη διακοπή της σύμβασης για το 5G με τη WIND και το Κινέζικο μονοπώλιο Huawei


ginorto: Τις πταίει;\nΚυβέρνηση Κωνσταντίνου Καραμανλή : Η αλήθεια είναι πως παρέλαβε από την Χούντα χρέος ίσο με 24% συν τα χρέη των διάφορων δημόσιων οργανισμών. Δεν υπήρχε τράπεζα που θα δάνειζε εύκολα μια δικτατορική κυβέρνηση.\nΚυβέρνηση Ανδρέα Παπανδρέου: Καλά έκανε ο Ανδρέας και δημιούργησε μεσαία τάξη στην Ελλάδα, αλλά ξέχασε να τους πει εκτός από δικαιώματα έχουν και υποχρεώσεις. Πάνω στον συγκεκριμένο πολιτικό πολιτισμό βασίστηκε και πήρε μορφή ο σύγχρονος «Ελληνάρας». Τα χρόνια της διακυβέρνησής του, το χρέος εκτινάχθηκε, διότι διπλασιάστηκαν οι δημόσιοι υπάλληλοι, υπεραυξήθηκαν οι μισθοί τους, σπαταλήθηκαν χρήματα από τους αγροτικούς συνεταιρισμούς και φυσικά κρατικοποιήθηκαν χρεοκοπημένες επιχειρήσεις,\nΚυβέρνηση Μητσοτάκη : Δεν δύναται μια κυβέρνηση να έχει πρωτογενές πλεόνασμα για δυο χρόνια και ύστερα να παρουσιάζει αύξηση του δημόσιου χρέους. Το δημόσιο χρέος αυξάνεται πλασματικά όταν σε ένα προϋπολογισμό προσμετρούνται οι κρατικές εγγυήσεις των ΔΕΚΟ. Και αυτό ακριβώς έγινε με την κυβέρνηση Μητσοτάκη. Επιπλέον παρά τις αξιόλογες προσπάθειες του Στέφανου Μάνου και ορισμένων άλλων, το πελατειακό κράτος, οι συντεχνίες και ο ανοιχτός πόλεμος στον ίδιο τον Μητσοτάκη δεν επέτρεψαν να ολοκληρώσει το έργο του.\nΚυβέρνηση Σημίτη : Από το 2001 και μετά έχει συνεχώς πρωτογενές πλεόνασμα, ενώ παράλληλα επί των ημερών του χρηματοδοτούνται από τα πιο μεγάλα δημόσια έργα (pseudokeynesianism). Για να υπάρχει λοιπόν, η επιθυμητή σύγκλιση με τους όρους της Ευρωζώνης, ώστε να μπει η χώρα στην Ο.Ν..Ε., η πολιτική Σημίτη με το creative accounting κεφαλαιοποιεί «τρύπες» και δημιουργεί ψευδώς (αλλά νομίμως) μια καλύτερη εικόνα της οικονομίας.\nΚυβέρνηση Κώστα Α. Καραμανλή : Με «ήπια προσαρμογή» εκτόξευσε το χρέος, αφού στην ουσία αύξησε το Κράτος ακόμη περισσότερο. Μισθοί και επιχορηγήσεις για όλα τα γαλάζια παιδιά έφτασαν το δημόσιο χρέος στο 123%\nΚυβέρνηση Γιώργου Α. Παπανδρέου : Βρέθηκε εντελώς απροετοίμαστη μπροστά στο βαρύ φορτίο που αποφάσισε να επωμιστεί. Είχε μειωμένα αντανακλαστικά με αποτέλεσμα να χαθεί πολύτιμος χρόνος που κατέστησε το δημόσιο χρέος μη βιώσιμο.\nΗ πολιτική εκτροπή του νεοέλληνα αντικατοπτρίζεται σε μεγάλο βαθμό στην πολιτισμική του παρακμή. Με φορολογικό σύστημα που ευνοεί την φοροδιαφυγή και με ένα κρατικά ελεγχόμενο τραπεζικό σύστημα, μέσα σε 30 χρόνια έχει μετατρέψει ένα αναποτελεσματικό σύστημα σε σύστημα εξουσίας και την ίδια στιγμή ο ίδιος έχει μετουσιωθεί σε επηρμένο αρχοντοχωριάτη.\nΕτικέτες Α. Παπανδρέου, Γιώργος Παπανδρέου, Ελλάδα, Κ. Καραμανλής, Κωνστατνίνος Μητσοτάκης, οικονομία


ΔΕΙΤΕ ΕΠΙΣΗΣ Πίτσα του αγρότη με Χωριό φέτα ή Χωριό ελαφρύ, πιπεριές και ελιές Καλαμών\nΗ Ζάκυνθος τρώει σούπα και προτείνει να κάνουμε το ίδιο! Κρέας, κριθαράκι, λαχανικά και ελαιόλαδο Χωριό μπολιάζονται, φτιάχνοντας μια απολαυστική συνταγή!\nΠλένουμε καλά το κρέας και το κόβουμε σε μεγάλα κομμάτια. Το τοποθετούμε σε κατσαρόλα, και έπειτα προσθέτουμε νερό έως ότου σκεπαστεί το κρέας. Τέλος, το αφήνουμε να πάρει βράση.\nΣτη συνέχεια ξαφρίζουμε το κρέας με μια τρυπητή κουτάλα και το αφήνουμε να βράσει για 2 ½ περίπου ώρες μέχρι να μαλακώσει.\nΠροσθέτουμε το σέλινο ολόκληρο, το κρεμμύδι τριμμένο, το αλάτι και το πιπέρι και τα αφήνουμε να βράσουν για ½ ώρα ακόμα.\nΌταν είναι έτοιμα βγάζουμε το κρέας μαζί με το σέλινο, το τοποθετούμε σε μια πιατέλα και το σκεπάζουμε.\nΣτύβουμε τις ντομάτες και ρίχνουμε στην κατσαρόλα το χυμό, αφού προσθέσουμε ξανά κι άλλο νερό.\nΌταν αρχίσει να βράζει το νερό, προσθέτουμε το κριθαράκι (μανέστρα), λίγο βραστό νερό αν χρειάζεται, βιολογικό εξαιρετικά παρθένο ελαιόλαδο Χωριό και το αφήνουμε στη φωτιά για περίπου 10 λεπτά.\nΣερβίρουμε και γαρνίρουμε με την τριμμένη Χωριό γραβιέρα.\n20 Μαΐου, 2014 στις 6:46 πμ\nΚρεατόσουπα με κριθαράκι και γραβιέρα soyper!!!!1\n½ κιλό κρέας μοσχάρι 1 κρεμμύδι 2 κουταλιές της σούπας βιολογικό εξαιρετικά παρθένο ελαιόλαδο Χωριό 2 κλωναράκια σέλινο 1-2 κιλά ώριμες ντομάτες ½ κιλό κριθαράκι μέτριο ¼ Χωριό Γραβιέρα Ώριμη τριμμένη στον τρίφτη αλάτι, πιπέρι\nΓια αρχάριους Μεγάλες παρέες 120+ λεπτά ΚΥΡΙΩΣ ΠΙΑΤΟ ΚΑΤΣΑΡΟΛΑ Χειμώνας Σούπα Φθινόπωρο Λαδερά\nΑλάτι Κρεμμύδια Πιπέρι Τομάτες Γαλακτοκομικά Κριθαράκι Μοσχάρι Μυρωδικά Μπαχαρικά Κρέας Λαχανικά Ζυμαρικά


Κρυσταλλική ζάχαρη προσφορές και τιμες | Promotheus\nΑρχική / Προϊόντα / Κρυσταλλική ζάχαρη\nΣτο Promotheus γνωρίζουμε όλες τις ευκαιρίες, τις εκπτώσεις, τις προσφορές και όλα τα κουπόνια που είναι διαθέσιμα για το κρυσταλλική ζάχαρη. Μπορούμε να ανακαλύψουμε τις καλύτερες εκπτώσεις και θα είμαστε οι πρώτοι που θα σας ειδοποιήσουμε για το πότε υπάρχουν εκπτώσεις για το κρυσταλλική ζάχαρη. Αυτό σημαίνει ότι μπορείτε να κάνετε φοβερή οικονομία στις αγορές σας κάθε εβδομάδα. Απλώς δείτε πώς οι προσφορές και τα κουπόνια από τα πιο πρόσφατα φυλλάδια θα μπορούσαν να σας εξοικονομήσουν χρήματα για το κρυσταλλική ζάχαρη.\nΔείτε την τιμή του κρυσταλλική ζάχαρη στους αγαπημένους σας εμπόρους λιανικής\nΡίξτε μια ματιά στις προσφορές και τις ευκαιρίες που ισχύουν για τα αγαπημένα σας προϊόντα, όπως τα κράνος, κρασί ρυζιού, κυδώνι, κρέας ελαφιού, κουτιά αποθήκευσης. Εδώ στο Promotheus, είναι όλα σε ένα μέρος. Απέχετε μόλις ένα κλικ από ακαταμάχητες προσφορές. Μην ξεχνάτε να μας παρακολουθείτε - εργαζόμαστε διαρκώς για τη βελτίωση της υπηρεσίας μας και προσθέτουμε νέες εκπτώσεις και προσφορές καθε ημέρα για να είμαστε σε θέση να σας προσφέρουμε τις χαμηλότερες τιμές!


BIBLIOKULT: SMELLS LIKE SEATTLE...\nΥπάρχουν 2 στιγμές που έχουν να κάνουν με τους Nirvana, τις οποίες μπορώ να επαναφέρω στο μυαλό μου με κάθε λεπτομέρεια: η μία είναι η πρώτη φορά που άκουσα το "smells like teen spirit", σε μια μεσημεριανή μουσική εκπομπή του MEGA, στην οποία η παρουσιάστρια μιλούσε για το φαινόμενο Nirvana και την ανερχόμενη σκηνή του Seattle. Ήταν Σάββατο κι έκανα ότι βοηθούσα τη μάνα μου στις δουλειές του σπιτιού, ώσπου άκουσα τις πρώτες νότες από την κιθάρα. Σταμάτησα ό,τι έκανα και κάθησα στην πολυθρόνα ν' ακούσω αυτό το δυνατό, ακατέργαστο κομμάτι που έγινε το τραγούδι -ορόσημο για όσους ήταν έφηβοι τη δεκαετία του 90.\nΗ άλλη στιγμή ήταν βέβαια ο θάνατος του Kurt Cobain πριν από 19 χρόνια ακριβώς. Το νέο έσκασε σαν βόμβα στο σχολείο και η αυτοκτονία του ήταν το μοναδικό θέμα συζήτησης για μέρες, καθώς σ' όλους μας φαινόταν αδιανόητο το ν' αυτοκτονήσει κάποιος που είχε όλο τον κόσμο στα πόδια του. Μάλιστα, θυμάμαι ότι στο διάλειμμα καθόμασταν μόνοι και σκυθρωποί στα θρανία μας, γιατί, υποτίθεται, ότι πενθούσαμε...Τι αστεία που είναι η εφηβεία μερικές φορές!\nΑνώνυμος 6 Απριλίου 2013 - 9:03 μ.μ.\nκλασσικότατο τραγούδι..εμένα πιο πολύ μου άρεσαν οι soundgarden αλλά και οι nirvana ήταν γκρουπάρα\nUnknown 7 Απριλίου 2013 - 10:28 π.μ.\nΝαι, συμφωνώ! Και για μένα ήταν πρώτα οι pearl jam και οι soundgarden και μετά οι nirvana. Αυτό το τραγούδι όμως είναι το πιο χαρακτηριστικό της σκηνής του seattle. Καλή σου μέρα!


Δηλώσεις Ευρωπαίου Επιτρόπου Δ. Αβραμόπουλου για την πρόοδο που έχει σημειωθεί σχετικά με την εφαρμογή της Ευρωπαϊκής Ατζέντας για τη Μετανάστευση, Βρυξέλλες 15/11/2017 | Δημήτρης Αβραμόπουλος - Επίτροπος Μετανάστευσης, Εσωτερικών Υποθέσεων και Ιθαγένειας της ΕΕ\nΠαρουσιάζουμε, σήμερα, την πρόοδο που έχει σημειωθεί σε ό,τι αφορά τη διαχείριση της μετανάστευσης σε όλα τα μέτωπα.\nΑυτό δε σημαίνει ότι μπορούμε να επαναπαυτούμε ή ότι το έργο μας ολοκληρώθηκε. Ο περιορισμός των μεταναστευτικών ροών δεν πρέπει να μας κάνει να ξεχνάμε τους μετανάστες που βρίσκονται εγκλωβισμένοι σε δυσμενείς συνθήκες στη Λιβύη. Συμμερίζομαι πλήρως τις ανησυχίες που έχουν διατυπωθεί σχετικά με τη Λιβύη. Γι' αυτό ακριβώς τον λόγο η ΕΕ δρα σε όλα τα μέτωπα.\nΒασική μας προτεραιότητα ήταν και παραμένει η διάσωση ζωών και η εξασφάλιση ανθρώπινης και αξιοπρεπούς μεταχείρισης όλων των μεταναστών, ανεξαρτήτως καθεστώτος.\nΑυτή τη στιγμή, χιλιάδες μετανάστες στη Λιβύη λαμβάνουν βασική στήριξη και ιατροφαρμακευτική περίθαλψη από διεθνείς οργανισμούς όπως ο Διεθνής Οργανισμός Μετανάστευσης και η Ύπατη Αρμοστεία του ΟΗΕ για τους Πρόσφυγες, χάρη στην οικονομική στήριξη ύψους 90 εκατομμυρίων ευρώ από το Καταπιστευματικό Ταμείο της ΕΕ για την Αφρική.\nΤαυτόχρονα, συνεργαζόμαστε με τη Λιβύη και τις γειτονικές χώρες για να αποτρέψουμε τον εγκλωβισμό των μεταναστών στη Λιβύη. Σκοπός μας είναι η στήριξη όσων χρήζουν διεθνούς προστασίας, καθώς και να βοηθήσουμε την επανεγκατάστασή τους.\nΕκφράζω την ικανοποίηση μου για τη μεταφορά από τη Λιβύη στον Νίγηρα, το περασμένο σαββατοκύριακο, 25 από τα πιο ευάλωτα άτομα που χρήζουν προστασίας και αναμένουν την περαιτέρω επανεγκατάστασή τους.\nΚαθώς έχουν πλέον περιορισθεί οι ροές, πρέπει επειγόντως να επενδύσουμε περισσότερο στη δημιουργία νόμιμων οδών. Είναι ιδιαίτερα θετικό το γεγονός ότι ανταποκρινόμενα στην έκκλησή μου τα κράτη μέλη έχουν αναλάβει δεσμεύσεις για 34.400 επανεγκαταστάσεις. Καλώ και τα υπόλοιπα κράτη μέλη να ακολουθήσουν και να αναλάβουν σύντομα κι αυτά δεσμεύσεις για επανεγκαταστάσεις. Εκτός από τις δεσμεύσεις αυτές, από το 2015, 25.700 άτομα έχουν επανεγκατασταθεί στην ΕΕ.\nΤην ίδια στιγμή, πρόθεσή μας είναι να παράσχουμε στήριξη ώστε να επιστρέψουν στις πατρίδες τους όσοι δεν χρήζουν διεθνούς προστασίας και ιδιαίτερα εκείνοι που βρίσκονται εγκλωβισμένοι στη Λιβύη. Μέχρι στιγμής, πάνω από 15.000 μετανάστες, εκ των οποίων πάνω από 10.000 από τη Λιβύη, έχουν επωφεληθεί από τα προγράµµατα υποβοηθούμενης εκούσιας επιστροφής, χάρη στη στήριξή μας και τη συνεργασία με τον Διεθνή Οργανισμό Μετανάστευσης.\nΒρίσκονται σε εξέλιξη προγράμματα με σκοπό την εντατικοποίηση των προσπαθειών μας με τις γειτονικές χώρες της Λιβύης, ώστε να βοηθήσουμε περισσότερους μετανάστες να επιστρέψουν στις πατρίδες τους από τη Λιβύη, με ασφαλή και οργανωμένο τρόπο. Στοχεύουμε επίσης στην καταπολέμηση των εγκληματικών δικτύων που εκμεταλλεύονται τα ευάλωτα, απελπισμένα αυτά άτομα.\nΓια παράδειγμα, ήδη έχουμε επιτύχει συγκεκριμένα αποτελέσματα μέσω της στήριξης και της συνεργασίας με τον Νίγηρα. Πάνω από 100 ύποπτοι διακινητές έχουν ήδη συλληφθεί μέσα στο πρώτο εξάμηνο του 2017. Σκοπός μας είναι να επεκτείνουμε το μοντέλο αυτό και σε άλλες χώρες. Εκτός από τις πολιτικές και επιχειρησιακές μας προσπάθειες, πρέπει να παραμείνουμε προσηλωμένοι και στις δεσμεύσεις μας σε ό,τι αφορά τον οικονομικό τομέα.\nΔύο χρόνια μετά την ίδρυσή του, το Καταπιστευματικό Ταμείο της ΕΕ για την Αφρική υποστηρίζει την οικονομική ανάπτυξη και τη διαχείριση της μετανάστευσης σε χώρες που αντιμετωπίζουν διαφορετικά προβλήματα, με εγκεκριμένα προγράμματα που αγγίζουν σχεδόν τα 2 δισεκατομμύρια ευρώ.\nΣε ό,τι αφορά την Τουρκία, η ΕΕ προχωράει σταθερά προς τη συμβασιοποίηση της χρηματοδότησης ύψους 3 δισεκατομμυρίων ευρώ στο πλαίσιο του χρηματοδοτικού Εργαλείου Διευκόλυνσης για τους Πρόσφυγες, ως το τέλος του 2017. Ένα εκατομμύριο Σύριοι, και συγκεκριμένα τα πιο ευάλωτα άτομα, θα λαμβάνουν μέσω ηλεκτρονικών μεταφορών χρήματα, ενώ σύντομα δυο εκατομμύρια άτομα θα έχουν τη δυνατότητα να λαμβάνουν ιατροφαρμακευτικής περίθαλψη.\nΜέσα από όλες αυτές τις δράσεις μας καθίσταται σαφές ότι η Ευρώπη δεν αποτελεί φρούριο και θα παραμείνει ασφαλές καταφύγιο για όσους χρήζουν προστασίας. Για να μπορέσουμε όμως να συνεχίσουμε με επιτυχία τις προσπάθειές μας, θα πρέπει να παράσχουμε προστασία μόνον σε όσους έχουν πραγματικά ανάγκη. Όσοι δεν έχουν δικαίωμα παραμονής θα πρέπει να επιστρέψουν στις πατρίδες τους.\nΔυστυχώς, τα ποσοστά επιστροφών στην ΕΕ εξακολουθούν να μην είναι ικανοποιητικά, ιδιαίτερα στο πλαίσιο της Συμφωνίας ΕΕ-Τουρκίας. Η κατάσταση στην Ελλάδα είναι ένα άλλο παράδειγμα που απαιτεί διαρκή επαγρύπνηση.\nΘα ήθελα να εκφράσω τα ειλικρινή μου συλλυπητήρια για τις τραγικές απώλειες ανθρωπίνων ζωών στη Δυτική Αττική εξαιτίας των πλημμυρών. Οι σκέψεις μας είναι με τις οικογένειες των θυμάτων και με όλους εκείνους τους ανθρώπους που συνεχίζουν να δοκιμάζονται από αυτή την πρωτόγνωρη φυσική καταστροφή.\nΗ Ελλάδα αυτή τη στιγμή βρίσκεται αντιμέτωπη με μια κατάσταση μεγάλου συνωστισμού μεταναστών και προσφύγων στα νησιά. Η ΕΕ στηρίζει την Ελλάδα οικονομικά και επιχειρησιακά για την επέκταση κατάλληλων υποδομών υποδοχής στα νησιά.\nΗ Ελλάδα πρέπει να επιταχύνει τις διαδικασίες χορήγησης ασύλου και επιστροφών, και να συνεργαστεί περαιτέρω με τις τοπικές αρχές για τη διεύρυνση των εγκαταστάσεων υποδοχής. Η Ευρωπαϊκή Επιτροπή θα συνεχίσει να παρέχει την πλήρη στήριξή της.\nΣε ό,τι αφορά τις μετεγκαταστάσεις, τα κράτη μέλη εξακολουθούν να δείχνουν έμπρακτα αλληλεγγύη προς την Ιταλία και την Ελλάδα, έχοντας μετεγκαταστήσει ήδη 31.500 άτομα.\nΑυτή τη στιγμή, 800 περίπου επιλέξιμα άτομα από την Ελλάδα και 3.000 από την Ιταλία πρέπει ακόμη να μετεγκατασταθούν, και καλώ τα κράτη μέλη να ανταποκριθούν στις νομικές τους υποχρεώσεις το συντομότερο δυνατό.\nΗ αλληλεγγύη αυτή δεν μπορεί να σταματήσει, αλλά πρέπει να συνεχιστεί και μετά από τα υφιστάμενα προγράμματα μετεγκατάστασης.\nΤώρα που η κατάσταση σταδιακά σταθεροποιείται, είναι η κατάλληλη στιγμή να βελτιώσουμε τα συστήματα μετανάστευσης και ασύλου για το μέλλον. Η ολοκληρωμένη μεταρρύθμιση του συστήματος ασύλου και του Δουβλίνου είναι απαραίτητες.\nΧαιρετίζω, επίσης, την προθυμία των κρατών μελών να συνεργαστούν για τη δημιουργία συγκεκριμένων πιλοτικών προγραμμάτων για τη μετανάστευση εργατικού δυναμικού με χώρες-κλειδιά.\nΤο μόνο βέβαιο είναι ότι οι πόρτες της ΕΕ δεν κλείνουν. Στόχος μας, όμως, είναι η οργανωμένη, αποτελεσματική, ασφαλής και δίκαιη μετανάστευση.


Τζανάκης (ΘΕΜΑ 104,6): Μέχρι τις 20-25 Ιουνίου θα έχουμε κάτω από 1000 κρούσματα ημερησίως\nΚορωνοϊός Κρούσματα κορωνοϊού Νίκος Τζανάκης\nΑν προσέξουμε, είναι πολύ πιθανό να βρεθούμε κάτω από 1000 κρούσματα και νωρίτερα, τόνισε ο Νίκος Τζανάκης\nΤο ευμενές σενάριο λέει ότι γύρω στις 12-15 Ιουνίου κατά πάσα πιθανότητα να βρεθούμε κάτω από όριο 1000 κρουσμάτων που αυτόματα μας θέτει στην πράσινη ταξινόμηση σύμφωνα με το ECDC, δήλωσε στο ΘΕΜΑ 104,6 ο καθηγητής πνευμονολογίας Διευθυντής Πνευμονολογικής κλινικής Νοσοκομείου Ηρακλείου και αντιπρόεδρος Ελληνικής Πνευμονολογικής Εταιρείας Νίκος Τζανάκης. Το σίγουρο σενάριο που θα συμβεί μέχρι τις 20- 25 Ιουνίου.\nΕάν προσέξουμε θα γίνει το πρώτο σενάριο, εάν όχι το δεύτερο τόνισε ο Τζανάκης.\nΣημείωσε ακόμα ότι τις Κυριακές έχουμε συνήθως λίγα κρούσματα με μεγάλο δείκτη θετικότητας, ωστόσο αυτή τη φορά ήταν στο 4% και εάν συνδυαστεί με το ότι τις προηγούμενες μέρες πέσαμε κάτω από 4, αυτό δείχνει ότι η πανδημία έχει κοπάσει σε μεγάλη έκταση.\nΣύμφωνα με τον ίδιο, υπάρχει μια κατακόρυφη πτώση σε διασωληνωμένους και θανάτους γιατί έχουν καλυφθεί οι κρίσιμες ηλικίες. Τα κρούσματα είναι σε νέους ανθρώπους, πρόσθεσε, ενώ τόνισε ότι στο ηλικιακό γκρουπ 18-39 έχουμε 86 θανάτους από κορωνοϊό στην Ελλάδα.\nΓια την 44χρονη στην Κρήτη, ανέφερε ότι αυτό το σύνδρομο θρομβωπενίας έχει παράγοντες κίνδυνου και σε αυτούς είναι και ο εμβολιασμός. «Από τη στιγμή που υπάρχει στο ιστορικό της γυναίκας και δεν συνδέεται με άλλους παράγοντες έως τώρα γιατί όλα είναι υπό εξέταση. Την τελική υπογραφή θα βάλει η επιτροπή Φαρμακοεπαγρύπνισης».


Γιώργος Τσαλίκης για την καταστροφή στην Εύβοια: «Τι θα αφήσουμε ρε στα παιδιά μας; Τι περιβάλλον;» - STEREA NEWS\nO τραγουδιστής ανάρτησε στον προσωπικό του λογαριασμό στο Instagram ένα βίντεο από τις φλόγες, που τυλίγουν την Εύβοια τις τελευταίες ώρε\nΟ Γιώργος Τσαλίκης τοποθετήθηκε στα social media για τις καταστροφές, που έχουν αφήσει πίσω τους οι πυρκαγιές, που ξέσπασαν τα τελευταία 24ωρα.\nΣυγκεκριμένα, ο τραγουδιστής ανάρτησε στον προσωπικό του λογαριασμό στο Instagram ένα βίντεο από τις φλόγες, που τυλίγουν την Εύβοια τις τελευταίες ώρες.\nΣτην λεζάντα της δημοσίευσής του, έγραψε: «Εικόνα από Εύβοια που μου κόβει την ανάσα… Εσύ δε νιώθεις απόγνωση όταν βλέπεις να καίγεται έτσι η χώρα μας; Οι ομορφιές μας; Τι θα αφήσουμε ρε στα παιδιά μας; Τι περιβάλλον; Τι φταίνε τα ζωάκια; Δε μπορώ να το πιστέψω αυτό που ζούμε ΚΑΙ φέτος αλήθεια…»


«Να πετύχουμε όλοι μαζί τους στόχους μας»\nΔευτέρα 28 Αυγούστου 2017 13:05\nΣπανίζει στις μέρες μας να βλέπεις οπαδούς και των δύο ομάδων στο ίδιο γήπεδο και μάλιστα να κάνονται δίπλα δίπλα χωρίς να συμβεί το παραμικρό. Έγινε, όμως, στη Νέα Σμύρνη την Κυριακή (27/8) με τους φίλαθλους του Πανιωνίου και του Απόλλωνα Σμύρνης.\nΉταν, μάλιστα, τέτοια η ικανοποίηση των ανθρώπων του Πανιωνίου από τη συμπεριφορά του κόσμου τους που εκδόθηκε λίγες ώρες μετά το ματς ευχαριστήρια ανακοίνωση από την ΠΑΕ.\nΑναλυτικά η ανακοίνωση: «Η ΠΑΕ ΠΑΝΙΩΝΙΟΣ ΓΣΣ θέλει να ευχαριστήσει τον φίλαθλο κόσμο και ειδικά τους «Πάνθηρες» για την άψογη συμπεριφορά τους και την συγκλονιστική τους συμπαράσταση στην αναμέτρηση με τον Απόλλωνα.\nΟι διατάξεις του νέου πειθαρχικού κώδικα είναι ιδιαίτερα αυστηρές και στην ΠΑΕ ΠΑΝΙΩΝΙΟΣ ΓΣΣ είμαστε ιδιαίτερα χαρούμενοι από το γεγονός ότι οι φίλαθλοι έδειξαν πως θα αποτελέσουν αυτοί οι ίδιοι την ασπίδα για την προστασία της ομάδας μας, αλλά και της έδρας μας. Σας ευχαριστούμε και περιμένουμε στα επόμενα παιχνίδια την ίδια ακριβώς στήριξη, προκειμένου να πετύχουμε όλοι μαζί τους στόχους μας και αυτή τη χρονιά».


Οσφυαλγία και βελονισμός - ΔΑΜΟΥΛΙΑΝΟΣ ΑΓΓΕΛΟΣ | ΦΥΣΙΑΤΡΟΣ\nΟ πόνος στη μέση ή αλλιώς οσφυαλγία είναι ο πιο συχνός πόνος σε παγκόσμιο επίπεδο. Συνήθως προκύπτει μετά από κάποια απότομη κίνηση, αλλά πολλές φορές είναι αποτέλεσμα χρόνιας καταπόνησης λόγω κακής στάσης του σώματος, έλλειψης άσκησης ή σαν συνέπεια της φυσιολογικής φθοράς του οργανισμού. Ο πόνος τις περισσότερες φορές αντανακλάται από τη μέση στην περιοχή του ποδιού. Στην περίπτωση αυτή μιλάμε για οσφυαλγία και ισχιαλγία.\nΓνωρίζατε πόσο ωφέλιμος είναι ο βελονισμός για την αντιμετώπιση του πόνου στην μέση; Ο βελονισμός είναι μια πρακτική με πάρα πολλά πλεονεκτήματα μέσω της οποίας η οσφυαλγία αντιμετωπίζεται με τον πιο φυσικό τρόπο μέσα σε ένα μήνα. Η διαδικασία είναι εντελώς ανώδυνη και έχει διάρκεια μισή ώρα. Ο γιατρός – βελονιστής τοποθετεί 10 με 20 βελόνες στην πάσχουσα περιοχή. Ο ασθενής νιώθει άμεσα ανακούφιση από τον πόνο, ενώ παράλληλα αυξάνεται και η παραγωγή ενδορφίνης, ορμόνης με χαλαρωτικές και αναλγητικές της ιδιότητες.\nΓιατί να προτιμήσω τον βελονισμό;\nΕπιλέγοντας το βελονισμό μπορείτε να απαλλαγείτε με φυσικό τρόπο από χρόνιους πόνους όπως η οσφυαλγία. Είναι μία εξαιρετική θεραπευτική μέθοδος η οποία έχει τις ρίζες της στην αρχαία κινεζική ιατρική και ουσιαστικά δίνει στον οργανισμό τη δυνατότητα να αυτοθεραπευτεί. Δεν προκαλεί καμία παρενέργεια και έχει αποδειχθεί πως επιτίθεται στη ρίζα του προβλήματος και δεν αντιμετωπίζει απλά τα συμπτώματα του.\nTags: Βελονισμός, Οσφυαλγία\nΑπαλλαγείτε άμεσα από τα περιττά κιλά των δια...


ΔΙΑΔΡΟΜΗ 3 - ΟΙΚΙΣΤΙΚΗ ΑΝΑΠΤΥΞΗ ΤΗΣ ΠΕΡΙΟΔΟΥ ΤΗΣ ΑΠΟΙΚΙΟΚΡΑΤΙΑΣ\nΤα ονόματα των δρόμων βόρεια του κάστρου έχουν πολύ ενδιαφέρουσες αναφορές. Η οδός Ειρήνης συναντά την οδό Ελευθερίας στη διασταύρωση των οδών Ελλάδος και Αγκύρας. Τα ονόματα πρωτοχρησιμοποιήθηκαν στις αρχές της δεκαετίας του 1960 όταν οι πολιτικοί συμβολισμοί εκφράζονταν στο αστικό τοπίο.\nΤα περισσότερα κτίρια στην οδό Ειρήνης (πρώην οδό Βικτωρίας) είναι από πέτρα, με αυστηρές όψεις, χωρίς πολλά στολίδια και με στενά μπαλκόνια επί των προσόψεων. Πίσω απ’ αυτές τις αυστηρές μορφές επεκτείνονται σ’ αρκετό βάθος τα εσωτερικά των σπιτιών που συνήθως περικλείουν μεγάλες αυλές με ψηλά οπωροφόρα δέντρα. Στα σπίτια επικρατεί γενικά η τρίκλητη διάταξη, με κεντρικό ηλιακό (πλατύ διάδρομο) που οδηγεί σε δωμάτια στα αριστερά και στα δεξιά και με μία μακρύτερη πτέρυγα που επεκτείνεται στην πίσω αυλή.\nΚατά κανόνα τα σπίτια έχουν πολλά παράθυρα που ανοίγουν προς τις αυλές, γύρω από τις οποίες περιστρέφεται η ζωή του σπιτιού. Στους κήπους τα πιο συνήθη δέντρα είναι τα λεμονόδεντρα και οι φοινικιές, όπως και τα αρωματικά βότανα. Κάποια από τα πιο έντεχνα διακοσμημένα σπίτια, όπως η οικία Κουδουνάρη στον αριθμό 75, θυμίζει αρχιτεκτονήματα της Αλεξάνδρειας, μαρτυρώντας ίσως τη σχέση της εν λόγω οικογένειας με την προαναφερθείσα πόλη. Στα πέντε μπαλκόνια του σπιτιού διακρίνεται σκαλισμένο το «αγγλικό ρόδο» που μαρτυρεί ότι ο άνω όροφος κτίστηκε επί Αποικιοκρατίας. Απέναντι, στον αριθμό 118, που ανακαινίστηκε πρόσφατα, βρίσκεται ένα από τα λίγα κτίρια του δρόμου που ανάγονται στην Οθωμανική περίοδο. Είναι χαρακτηριστική η συγκριτικά απλή και ταπεινή του εξώπορτα.\nΗ οδός Ειρήνης τελειώνει σε ένα μικρό δημόσιο κτίριο απ’ όπου φαίνεται ο Υδατόπυργος που σηματοδοτεί και το όριο της έκτασης της πόλης κατά την Αγγλοκρατία.\nΣτο βόρειο άκρο της οδού Ειρήνης και προς τ’ αριστερά εκτείνεται η οδός Ναυαρίνου, που αναπτύχθηκε κατά την μεταπολεμική περίοδο επί Αγγλοκρατίας. Κατά μήκος αυτής της οδού υπάρχουν βιοτεχνίες, αλλά και σπίτια της περιόδου εκείνης, καθώς και αρχοντικά με μεγάλους κήπους. Τα σπίτια εδώ διατηρούν κάποια απόσταση από το δρόμο με πλούσιους Μεσογειακούς κήπους επί της πλευράς του δρόμου, φυτεμένους με διακοσμητικά φυτά.\nΗ οδός Ναυαρίνου συνεχίζει μέχρι την όχθη του ποταμού Γαρύλλη προς τα δυτικά και τελειώνει στο γεφύρι των «Τεσσάρων Φαναριών». Κτίστηκε και αυτό επί Αγγλοκρατίας, με τοξοειδή πέτρινη βάση στην οποία στηρίζεται η μεταλλική γέφυρα που φέρει τέσσερα μεταλλικά φανάρια, ένα στην κάθε γωνιά της.\nΑμέσως πριν το γεφύρι, ο δρόμος που οδηγεί αριστερά είναι η οδός Ελευθερίας. Αυτή η οδός ήταν η είσοδος στην πόλη από τα κρασοχώρια της Λεμεσού. ΄Εχει ένα μεικτό οικιστικό / αγροτικό / εμπορικό χαρακτήρα, με χάνια, καφενεία και αποθήκες για προϊόντα. Σημείο αναφοράς της περιοχής είναι το τριγωνικό κτίριο γνωστό ως «Το Τρίγωνο της Μαρίκκας» από το όνομα της ιδιοκτήτριας που ήταν γνωστή πετυχημένη επιχειρηματίας της εποχής. Η κατοικία Λούτσιου στη γωνία των οδών Ελευθερίας και Κλεοπάτρας είναι ακόμη ένα κομψό κτίριο με Αλεξανδρινές επιδράσεις. Διακοσμημένο με ακροτήρια στην οροφή, διαθέτει λότζιες (σκεπασμένες βεράντες που είναι ανοικτές μόνο από τη μία του πλευρά) προς το δρόμο.\nΗ οδός Κλεοπάτρας, αν και αποτελεί πάροδο της οδού Ελευθερίας, μαρτυρεί τις πιο εύπορες εποχές που έζησαν οι Λεμεσιανοί μεταξύ των πολέμων. Προσέξτε την περίτεχνα σκαλισμένη ξύλινη εξώπορτα με λαξευτά πέτρινα πλαίσια στην κατοικία με αριθμό 14. Πιο κάτω στην οδό Ελευθερίας υπήρχαν εργαστήρια χαλκού, καθώς και η πρώτη αίθουσα βωβού κινηματογράφου που είχε εγκατασταθεί σε μια από τις αποθήκες της περιοχής. Η αφετηρία του δρόμου, στη συμβολή της με την οδό Ειρήνης, σημειώνει την αρχή της κυρίως εμπορικής περιοχής, οδηγώντας πίσω στο κάστρο και στο σημείο από όπου αρχίσαμε αυτό τον περίπατο…..


Η ΕΤΑΙΡΕΙΑ – DStrategy\nH DStrategy συστάθηκε από τον Δημήτρη Κατσαρή , Κοστολόγο – Επιχειρηματικό σύμβουλο ο οποίος ως στέλεχος επιχειρήσεων πληροφορικής ασχολείται από το 2001 με έργα πληροφορικής σε μεγάλες πολυεθνικές εταιρείες. Από την θέση του συμβούλου του team leader και του Project Manager συμμετείχε ενεργά στην βελτιστοποίηση των επιχειρησιακών διαδικασιών και την δημιουργία αξίας για τον πελάτη .\nΑπό το 2008 ως ελεύθερος επαγγελματίας – μελετητής ασχολείται με Ευρωπαϊκά Προγράμματα .Η συμμετοχή σε δημόσια και ιδιωτικά έργα συγχρηματοδοτούμενα από την Ευρωπαϊκή Ένωση μας καθιστά ικανούς να οδηγήσουμε τους πελάτες στην επιλογή των κατάλληλων στρατηγικών για την επίτευξη του στόχου τους. Η DStrategy ενδυναμώνεται και πλαισιώνεται από την ομάδα έργου με έμπειρους μηχανικούς και οικονομολόγους γεγονός που την καθιστά ως μία δυναμική εταιρεία παροχής συμβουλευτικών υπηρεσιών διοίκησης, εκπόνησης οικονομοτεχνικών μελετών και επιχειρηματικών σχεδίων.\nΗ DStrategy έχει αναπτύξει ένα ευρύ δίκτυο συνεργατών εντός και εκτός Αθηνών (Κέρκυρα, Πάτρα, Αγρίνιο ). Η ομάδα έργου απαρτίζεται από επαγγελματίες με εξαίρετες σπουδές σε τομείς Marketing, Οικονομικών, Διοίκησης Επιχειρήσεων, Πολιτικοί Μηχανικοί, Ηλεκτρολόγοι Μηχανολόγοι κ.α.


Τέλος στο group στο loomio, λόγω μη συμμετοχής!\nΜέσα με τέλη Μαρτίου του 2014 είχαμε ανοίξει μια ομάδα (group) στο Loomio για να μπορούν να συμμετέχουν όσοι ενδιαφέρονται. Παρ' ότι το loomio είναι πολύ απλό στην χρήση δεν υπήρχε καμία συμμετοχή αλλά ούτε καν εγγραφή. Παρ' όλα αυτά συνεχίστηκε η δουλειά να γίνεται μέσω email που ειδικά το καλοκαίρι είχαμε πάρα πολλά emails καθημερινά.\nΈτσι μετά από 10 μήνες λειτουργίας του group στο Loomio, αποφασίστηκε και διαγράφτηκε. Η οποιαδήποτε βοήθεια ή/και συνεννόηση συνεχίζεται μέσα από emails στο biodiversitygr@gmail.com.\nΑπό που και ως που θεωρείται περιβαλλοντικός ο ρόλος των κυνηγών;\nΗ γελοιότητα έχει φτάσει στα άκρα. Με αυτή την φράση εννοώ την γελοιότητα των κυνηγών που το έχουν παρατραβήξει στα άκρα. Διοργανώθηκε στις 23/9/14 στις Βρυξέλλες από την ευρωπαϊκή ομοσπονδία κυνηγών (face) συνέδριο για τον θετικό ρόλο του κυνηγιού στην διατήρηση της άγριας ζωής, που υποστήριξαν το δικαίωμα τους να θεωρούνται ως μια μεγάλη περιβαλλοντική οργάνωση.\nΔηλαδή με λίγα λόγια οι κυνηγοί θέλουν να είναι μια περιβαλλοντική οργάνωση.\nΑπό που και ως που; Τι κάνουν και θεωρείται ο ρόλος τους θετικός ή περιβαλλοντικός;\nΣκοτώνουν άγρια ζώα. Αυτό είναι θετικό και εάν ναι που;\nΜειώνουν τα είδη άγριας ζωής. Πως είναι θετικό όταν διαταράσσουν τον ιστό της ζωής;\nΚυνηγάνε πουλιά σε περάσματα την περίοδο της μετανάστευσης. Δηλαδή είναι θετικό όταν τα πουλιά είναι ήδη κουρασμένα και όταν κάθονται να ξαποστάσουν τα ξεκάνουν;\nΠυροβολάνε ότι κινείται. Πως αυτό είναι θετικό όταν δεν ξέρουν αυτό που πυροβολάνε είναι θηρεύσιμο ή όχι;\nΜετακινούνται με ακριβά τζιπ και ακριβό εξοπλισμό/ένδυση αλλά ο φόρος για την άδεια κυνηγιού είναι μικρή. Πως αυτό είναι θετικό ή περιβαλλοντικό όταν η άδεια κυνηγιού δεν έχει πραγματικό κόστος με την περιβαλλοντική ζημιά που κάνουν;\nΈχουν τα σκυλιά τους σε μικρά κουτιά στο αμάξι τους. Πως αυτό είναι θετικό όταν θεωρείται κακοποίηση ζώου;\nΜαθαίνουν στα ανήλικα παιδιά τους να κυνηγούν. Πως αυτό είναι θετικό, ειδικά όταν μαθαίνουν σε ανήλικους που το μυαλό τους δεν έχει στρώσει να σκοτώνουν και να δολοφονούν κάθε άγριο ζώο για την διασκέδαση τους;\nΔηλαδή σκοτώνουν και πράττουν τα αντίθετα σε όλα απ' ότι κάνουν οι περιβαλλοντικές οργανώσεις. Ο περιβαλλοντικός ρόλος ενός ανθρώπου ή ενός συνόλου ανθρώπων είναι να προστατέψουν το περιβάλλον. Αυτό δεν το κάνουν οι κυνηγοί. Αλλά αντιθέτως δολοφονούν τα άγρια ζώα και το περιβάλλον μόνο για το χόμπι τους, δηλαδή για το κέφι τους.\nΌπως και να το δει κανείς αυτό είναι άρρωστο. Είναι ψυχικά άρρωστοι. Δεν είναι δυνατόν να λες ότι είσαι ρυθμιστής της άγριας ζωής, όπως ισχυρίζονται οι ίδιοι οι κυνηγοί, ή να λες ότι προστατεύεις το περιβάλλον και να πράττεις τα άκρως αντίθετα. Θα τους έδινα ένα δίκαιο μόνο εάν κυνηγούσαν για να επιβιώσουν, αλλά είμαστε στον 21ο αιώνα που δεν χρειάζεται να κυνηγάει κάποιος για να επιβιώσει πια.\nΘα ήθελα να ακούσω τις γνώμες των κυνηγών σε αυτό το ερώτημα: Τι κάνουν και θεωρείται ο ρόλος τους θετικός ή περιβαλλοντικός; αλλά ξέρω ότι λογική απάντηση δεν θα μου δοθεί, αλλά αντιθέτως θα πούνε όπως πάντα τα δικά τους ή και ίσως να φάω και μήνυση που τους είπα παραπάνω ότι δολοφονούν και ότι είναι ψυχικά άρρωστοι, όπως δηλαδή κάνουν σε όλους όσους δεν συμφωνούν με αυτούς. Αλλά αυτοί είναι οι κυνηγοί του 21ου αιώνα αλλά και αυτή είναι η γνώμη μου!


ΡΕΘΥΜΝΟ ΚΕΝΤΡΟ ΠΡΟΛΗΨΗΣ ΚΑΤΑ ΤΩΝ ΝΑΡΚΩΤΙΚΩΝ ΝΟΜΟΥ ΡΕΘΥΜΝΗΣ ΟΚΑΝΑ | Θέματα για εκπαιδευτικούς | Η ΑΡΝΗΤΙΚΗ ΣΥΜΠΕΡΟΦΟΡΑ ΣΤΟ ΣΧΟΛΕΙΟ\nΗ ΑΡΝΗΤΙΚΗ ΣΥΜΠΕΡΙΦΟΡΑ ΣΤΟ ΣΧΟΛΕΙΟ\nΟι περισσότεροι εκπαιδευτικοί φέρνουν σε πέρας το έργο τους, τις περισσότερες φορές, με επιτυχία, τόσο μέσα στην τάξη τους, όσο και σε όλο το σχολείο γενικότερα. Έρχονται όμως στιγμές που ακόμη και οι πιο έμπειροι δυσκολεύονται, όταν έρχονται αντιμέτωποι με κάποιες συμπεριφορές και δεν ξέρουν τι να κάνουν γι’ αυτές. Για παράδειγμα, μέσα στην τάξη υπάρχουν παιδιά που συστηματικά δεν κάνουν την εργασία τους στο σπίτι, που είναι συνεχώς αργοπορημένα, που καυγαδίζουν συχνά με τα άλλα παιδιά. Τα προβλήματα αυτά, που άλλοτε είναι πολύ σοβαρά και άλλοτε όχι, καταπονούν όσους εμπλέκονται σε αυτά και παρεμποδίζουν το έργο του σχολείου.\nΓια να μπορέσουν οι εκπαιδευτικοί να λύσουν τα προβλήματα αυτά και να βοηθήσουν τα παιδιά να μάθουν νέους και αποδοτικότερους τρόπους συμπεριφοράς, ένα βοηθητικό πρώτο βήμα θα ήταν να καταλάβουν γιατί τα παιδιά φέρονται με το συγκεκριμένο τρόπο.\nΟι εκπαιδευτικοί είναι σημαντικό να μπορούν να κατανοούν τα παιδιά. Αν ο εκπαιδευτικός δεν κατανοήσει τα κίνητρα του παιδιού, δε θα μπορέσει να το βοηθήσει να αλλάξει. Θα ήταν χρήσιμο αν μπορούσαμε να δούμε το παιδί ως ένα κοινωνικό πλάσμα που επιθυμεί να βρει τη θέση του στο σπίτι, στο σχολείο και στον κόσμο. Το παιδί μπορεί να λειτουργήσει ικανοποιητικά μόνο όταν νιώθει ότι έχει γίνει αποδεκτό από την ομάδα, σαν άξιο μέλος της. Αν το παιδί συμπεριφέρεται άσχημα, αυτό σημαίνει ότι έχει αναπτύξει εσφαλμένες ιδέες για τον τρόπο που πρέπει να ανήκει και να γίνεται αποδεκτό από τους άλλους. Τα παιδιά που φέρονται αρνητικά είναι αποθαρρυμένα. Δεν πιστεύουν ότι μπορούν να ανήκουν με θετικό και χρήσιμο τρόπο. Γι΄ αυτό και επιδιώκουν να ανήκουν με αρνητικό. Κάθε συμπεριφορά, λοιπόν, κατευθύνεται προς ένα ορισμένο στόχο. Δείχνει, δηλαδή, τους τρόπους και τα μέσα που ανακάλυψε κάθε παιδί, για να κερδίσει αξία και θέση ανάμεσα στους μεγάλους. Το παιδί αποφασίζει τι σκοπεύει να κάνει, παρόλο που συνήθως δεν έχει επίγνωση για την επιλογή του. Όταν ξέρουμε το σκοπό της συμπεριφοράς των παιδιών, τότε μπορούμε να την κατανοήσουμε καλύτερα.\nΟ Ντραϊκωρς ταξινόμησε την αρνητική συμπεριφορά των παιδιών σε 4 μεγάλες κατηγορίες που τις ονόμασε σκοπούς, με την έννοια ότι η αρνητική συμπεριφορά αποβλέπει σε κάτι συγκεκριμένο. Αν και αρχικά οι σκοποί αυτοί μπορεί να φανούν κάπως περίπλοκοι, υπάρχουν δύο τεχνικές που θα μπορούσαν να διευκολύνουν τον εκπαιδευτικό στην κατανόηση του σκοπού της αρνητικής συμπεριφοράς του παιδιού :\n2. Το να παρατηρεί την αντίδραση του παιδιού στις προσπάθειες που κάνει, για να το διορθώσει. Η αντίδραση του παιδιού στη δική του συμπεριφορά θα δώσει στον εκπαιδευτικό την ένδειξη για το τι μπορεί να επιδιώκει το παιδί. Η παρατήρηση των αποτελεσμάτων της αρνητικής συμπεριφοράς - και όχι τόσο η ίδια η αρνητική συμπεριφορά - μπορούν να αποκαλύψουν το σκοπό της.\nΣΚΟΠΟΙ ΑΡΝΗΤΙΚΗΣ ΣΥΜΠΕΡΙΦΟΡΑΣ ΣΤΟ ΣΧΟΛΕΙΟ\nΟ αγώνας υπεροχής εκδηλώνεται με επιθετικότητα - εχθρότητα, πρόκληση, αντίσταση, αγώνα, ανυπακοή, ψέμα, διάθεση να είναι το αφεντικό. Ο μαθητής θα εξακολουθήσει να δείχνει ότι δεν θα συνεργαστεί, ακόμα και όταν τον διορθώνουν.\nΤα παιδιά που επιδιώκουν την υπεροχή, νιώθουν ότι αξίζουν μόνο όταν είναι τα αφεντικά, όταν υπερέχουν. Επιδιώκουν να κάνουν μόνο ό,τι θέλουν εκείνα. Έχουν την πεποίθηση: « κανείς δεν μπορεί να με υποχρεώσει να κάνω κάτι» ή «πρέπει να γίνει αυτό που θέλω εγώ». Έτσι, προσπαθεί να αποδείξει ότι μπορεί να ελέγχει την κατάσταση και αρνείται να συνεργαστεί, κάνοντας μόνο ό,τι θέλει εκείνο.\nΟ σκοπός της εκδίκησης εκδηλώνεται με συμπεριφορά που πληγώνει, με βία, κλοπές, καταστροφές, και συνήθως ο μαθητής θίγεται όταν τον διορθώνουν.\nΤο παιδί, που σκοπός του είναι η εκδίκηση, ψάχνει να βρει τη θέση του με το να γίνεται σκληρό και αντιπαθητικό. Αυτό που ζητά είναι να θεωρείται ο χειρότερος, ο πιο αντιπαθητικός. Απολαμβάνει τον αμοιβαίο ανταγωνισμό και νιώθει ευχάριστα όταν οι άλλοι πληγώνονται από αυτόν. Για τα παιδιά που νιώθουν εξαιρετικά περιθωριοποιημένα, που έχουν χάσει την πίστη τους στην κοινωνία και τον εαυτό τους, η προσπάθειά τους να έχουν κάποια αξία δεν περιορίζεται στην απόσπαση της προσοχής ή στην επίδειξη δύναμης. Ο μόνος ρόλος τον οποίο νιώθει ένα τέτοιο παιδί ικανό να παίζει, είναι να ανταποδίδει ακριβώς τα ίδια σε όσους το πλήγωσαν.\nΟ εκπαιδευτικός αισθάνεται πληγωμένος από τη συμπεριφορά του παιδιού. Η επιθυμία του συχνά είναι να ανταποδώσει το χτύπημα. Με αυτό τον τρόπο όμως, ενισχύει απλά και μόνο την αρνητική εικόνα που έχει το παιδί για τον εαυτό του.\nΗ εκδικητική αυτή συμπεριφορά του παιδιού, προέρχεται από αποθάρρυνση και δεν είναι ο εκπαιδευτικός η αιτία αυτής της συμπεριφοράς. Αυτό που θα μπορούσε να κάνει ο εκπαιδευτικός θα ήταν να αποφύγει τη διαμάχη και τις αντεκδικήσεις, καταβάλλοντας προσπάθεια και αφιερώνοντας χρόνο στο να βοηθήσει το παιδί.\nΗ επίδειξη ανικανότητας μπορεί να εκδηλωθεί μέσω της ονειροπόλησης, του σκασιαρχείου και γενικότερα της αδιαφορίας μέσα στην τάξη.\nΤο παιδί που έχει αυτό το σκοπό, έχει αναπτύξει μια στάση απέναντι στη ζωή που αποτρέπει τους άλλους από το να περιμένουν οτιδήποτε από μέρους του. Είναι βαθιά αποθαρρυμένο, δεν έχει εμπιστοσύνη στις ικανότητες και δυνατότητές του και προσπαθεί να αποφύγει να ικανοποιήσει οποιαδήποτε προσδοκία των άλλων, σχετικά με αυτά που μπορεί να κάνει. Επιδιώκει να του πουν ότι είναι ανίκανο. Κρύβεται πίσω από την επίδειξη πραγματικής ή φανταστικής κατωτερότητας που δικαιολογεί την απομόνωσή του. Αποφεύγοντας τη συμμετοχή και τη συμβολή του, πιστεύει ότι μπορεί να αποφύγει τις περισσότερο ταπεινωτικές και δυσάρεστες καταστάσεις.\nΟ εκπαιδευτικός μπορεί να αισθάνεται απελπισμένος και ανίκανος να βοηθήσει. Κάτι που θα μπορούσε να είναι βοηθητικό, θα ήταν η αποφυγή της κριτικής και η ενθάρρυνση οποιαδήποτε προσπάθειας, όσο ελάχιστη και αν είναι αυτή. Είναι σημαντικό να συγκεντρώνει ο ίδιος την προσοχή του στα θετικά σημεία του παιδιού.\nΓενικά, για τους σκοπούς αρνητικής συμπεριφοράς δεν υπάρχουν καθορισμένοι κανόνες σχετικά με την επιλογή του από το παιδί ή για τα μέσα με τα οποία μπορεί να τον επιτύχει. Μπορεί ο σκοπός του παιδιού να διαφοροποιείται μερικές φορές ανάλογα με τις περιστάσεις. Έτσι, μπορεί να ενεργεί τη μια φορά με σκοπό να προσελκύσει την προσοχή και να αποδεικνύει τη δύναμή του και την άλλη να επιδιώκει να εκδικηθεί. Μπορεί επίσης να χρησιμοποιεί διαφορετικούς τρόπους συμπεριφοράς, για να επιτύχει τον ίδιο σκοπό και μπορεί, αντίθετα, η ίδια συμπεριφορά να εξυπηρετεί διαφορετικούς σκοπούς.\nΟποιονδήποτε όμως από τους τέσσερις αυτούς σκοπούς και αν υιοθετήσει το παιδί, για να αντιδράσει, είναι σημαντικό και βοηθητικό στην προσπάθεια μείωσης της ενίσχυσης της αρνητικής συμπεριφοράς και αλλαγής της, να έχουμε υπόψη μας ότι η συμπεριφορά του παιδιού βασίζεται κυρίως στην πεποίθηση ότι μόνο με τον τρόπο αυτό αποκτά αξία.\n1. «Διατηρώντας την ισορροπία στην τάξη», Ρούντολφ Ντράικωρς, Εκδόσεις: Θυμάρι\n2. «Προβλήματα συμπεριφοράς στο σχολείο», A. Molnar – B. Lindquist, Εκδόσεις: Ελληνικά Γράμματα\n3. «Βασικές αρχές παραδοχής – ενθάρρυνσης- πειθαρχίας και σχέσεων γονέων – εφήβων»,Ντον Ντινκμεγιερ, Γκαρυ Μακκαιυ, Τζον Καρλσον, Νιλ Μπιτι, Εκδόσεις: Θυμάρι


Αγανακτισμένοι οι κάτοικοι σε Νέα Πέραμο και Ωρωπό για τις αυξήσεις στα διόδια | Star.gr\nΑγανακτισμένοι οι κάτοικοι σε Νέα Πέραμο και Ωρωπό για τις αυξήσεις στα διόδια\nΑκριβή πλέον και η διαδρομή Αθήνα-Θεσσαλονίκη\nΣτην Νέα Πέραμο, το γνωστό Μεγάλο Πεύκο, χιλιάδες κάτοικοι εργάζονται σε επιχειρήσεις και βιομηχανίες διπλανών περιοχών της Δυτικής Αττικής, στον Ασπρόπυργο, την Ελευσίνα, την Μάνδρα και την Μαγούλα και οι αυξήσεις στα διόδια, τους έχουν αναστατώσει.\nΣυγκεκριμένα, πριν από την αύξηση των διοδίων, ένας εργαζόμενος για να πάει στη δουλειά του έμπαινε δωρεάν στην Εθνική οδό και έβγαινε δωρεάν από τα διόδια της Ελευσίνας ενώ για να επιστρέψει στο σπίτι του, πλήρωνε 3 ευρώ και 20 λεπτά στα διόδια της Ελευσίνας.\nΜετά την αύξηση, ο ίδιος εργαζόμενος μπαίνει μεν δωρεάν στην εθνική οδό, άλλα σε λίγα χιλιόμετρα πληρώνει 2 ευρώ και 10 λεπτά για να βγε�� από τα διόδια της Ελευσίνας ενώ το βραδύ για να επιστρέψει σπίτι του, πληρώνει 2 ευρω και 10 λεπτά για να μπει στα διόδια της Ελευσίνας.\nΔηλαδή για το ίδιο δρομολόγιο, τώρα πληρώνει συνολικά 4,20 ευρώ ενώ πριν πλήρωνε 3,20 ευρώ.\nΑυτή η αύξηση του ενός ευρώ την ήμερα αθροίζεται σε 25 ευρώ το μήνα.\nΤο ποσό αυτό αντιστοιχεί στο ποσό που χρειάζεται η οικογένεια για το γάλα του μήνα για δυο παιδιά.\nΟι κάτοικοι πάλι των Αφιδνων αλλά και του Ωρωπού, είτε μένουν μόνιμα εκεί, είτε έχουν εξοχικά στην περιοχή και πηγαινοέρχονται το καλοκαίρι, ξεχειλίζουν από οργή, γιατί αυξήθηκαν και τα διόδια στις Αφιδνες από 2,10 σε 3,35 ευρώ . Πριν από την αύξηση πλήρωναν 4,20 ευρώ, 2,10 στις Αφιδνες προς Αθήνα και άλλα 2,10 ευρώ για να επιστρέψουν, ενώ τώρα καλούνται να πληρώσουν 6,70 ευρώ .\nΚαι η διαδρομή όμως Αθήνα-Θεσσαλονίκη με αυτοκίνητο έχει ακριβύνει σημαντικά.\nΓια ένα ταξίδι με επιστροφή τα διόδια από 44,30 ευρώ που στοίχιζαν, αυξήθηκαν σε 56,10 ευρώ. Την ίδια ώρα, τα πιο φθηνά αεροπορικά εισιτήρια Αθήνα-Θεσσαλονικη με επιστροφή, στοιχίζουν μόνο 35,99 ευρώ. Δηλαδή πολύ φθηνότερα από τα διόδια, αφού το αεροπορικό εισιτήριο στοιχίζει τα δυο τρίτα του πόσου που θα πληρώσουμε συνολικά στα αλλεπάλληλα "κουβούκλια" των διοδίων.\nΒέβαια αυτό ισχύει μόνο όταν στο αυτοκίνητο ταξιδεύει ένας και όχι ολόκληρη οικογένεια.


Ο ΒΟΙΩΤΟΣ: Ασκήσεις που διώχνουν τον πονοκέφαλο!\nΟι ειδικοί διασαφηνίζουν ότι η ένταση, το άγχος και η κούραση είναι συνήθως οι αιτίες για τους κοινούς πονοκεφάλους που ταλαιπωρούν…εκατομμύρια άτομα. Οι ασκήσεις που περιγράφονται παρακάτω φέρνουν αποτέλεσμα ακριβώς γιατί στοχεύουν στην ανακούφιση των μυών όπου συγκεντρώνεται η ένταση. Όταν έχουμε άγχος συνηθίζουμε πολλές φορές ασυναίσθητα να σφίγγουμε τους μύες στο πρόσωπο, το λαιμό και το κρανίο. Το μυστικό είναι να εντοπίσουμε ποιοι είναι οι μύες που υποφέρουν και να τους χαλαρώσουμε με την έναρξη των συμπτωμάτων, πριν ο πόνος κορυφωθεί. Η ένταση στο σαγόνι Αιτία: Συνηθίζεται να σφίγγετε τα δόντια σας και να συνοφρυώνεστε όταν είστε αγχωμένοι. Μπορεί να επίσης να «τρίζετε» τα δόντια σας στον ύπνο σας, κάτι που σας προκαλεί τους πονοκεφάλους. Συμπτώματα: Εκτός από τον πόνο στο μέτωπο ή στους κροτάφους, συνήθως νιώθετε πόνο και στους μύες που στηρίζουν το σαγόνι. Άσκηση: Καθιστοί, όρθιοι ή ξαπλωμένοι ανάσκελα με το βλέμμα μπροστά ή στο ταβάνι, χαλαρώνετε το σαγόνι και το στόμα. Σπρώχνετε την άκρη της γλώσσας προς τον ουρανίσκο, πίσω από τα δόντια. Ανοίγετε και κλείνετε το στόμα δέκα φορές. Το σφίξιμο στο μέτωπο Σύμπτωμα: Ο πόνος εντοπίζεται στο μέτωπο αλλά απλώνεται και στο πίσω μέρος του κρανίου, συχνά από τα βάση του αυχένα και προς τα πάνω ως την αρχή του μετώπου. Άσκηση 1: Καθιστοί, όρθιοι ή ξαπλωμένοι ανάσκελα με το βλέμμα μπροστά ή στο ταβάνι, βάλτε τις παλάμες στο μέτωπο και τα δάκτυλα του ενός χεριού προς τη δεξιά πλευρά και του άλλου προς την αριστερή. Γλιστρήστε τα χέρια δεξιά και αριστερά αντίστοιχα, τραβώντας απαλά το δέρμα του μετώπου. Άσκηση 2: Καθιστοί, όρθιοι ή ξαπλωμένοι ανάσκελα με το βλέμμα μπροστά ή στο ταβάνι, βάλτε το δείκτη και το μέσο κάθε χεριού τρεις πόντους πάνω από τα φρύδια. Κάντε κυκλικές κινήσεις με φορά προς το κέντρο των φρυδιών, μετρώντας αργά μέχρι το πέντε. Συνεχίστε με κυκλικές κινήσεις προς τα έξω, μετρώντας πάλι ως το πέντε. Το πρόβλημα ξεκινά από τα μάτια Αιτία: Περνάτε πολλές ώρες με το βλέμμα χαμηλά, πιθανότατα διαβάζοντας ή δουλεύοντας, με αποτέλεσμα να κουράζονται οι μύες των ματιών. Η άλλη περίπτωση είναι να ξοδεύετε ώρες στον ηλεκτρονικό υπολογιστή, προτάσσοντας το λαιμό σας προκειμένου να διαβάζετε καλύτερα τα γράμματα στην οθόνη ή ακόμη και κοιτώντας πλάγια προς τη μεριά που την έχετε τοποθετήσει. Σύμπτωμα: Ο πόνος επικεντρώνεται στους κροτάφους και πάνω από τα φρύδια, ενώ νιώθετε τα μάτια «βαριά». Άσκηση 1: Καθιστοί, όρθιοι ή ξαπλωμένοι ανάσκελα κοιτώντας ευθεία μπροστά ή στο ταβάνι, σηκώστε το βλέμμα προς τα πάνω, όσο πιο ψηλά μπορείτε, μείνετε ετσι ένα δύο δευτερόλεπτα και επιστρέψτε στην αρχική θέση το βλέμμα. Άσκηση 2: Καθιστοί, όρθιοι ή ξαπλωμένοι ανάσκελα κοιτώντας ευθεία μπροστά ή στο ταβάνι κοιτάξτε δεξιά όσο πιο πάνω μπορείτε και ύστερα όσο πιο κάτω γίνεται, μετρώντας ως το πέντε. Κάντε το ίδιο κοιτώντας αριστερά. Άσκηση 3: Τρίψτε τις παλάμες μεταξύ τους ώσπου να ζεσταθούν, κλείστε τα μάτια και κρύψτε τα με τις παλάμες σας. Τραβήξτε τα μάτια προς τα πίσω, κρατήστε αυτή τη στάση ως το δέκα και χαλαρώστε. Πηγή: ww.vitamelia.gr\nΑναρτήθηκε από ΜΠΕΣΣΥ στις 8:24 π.μ.


Η Νταϊάν Κίτον αποθεώνει τον Τζάστιν Μπίμπερ: «Είναι σπουδαίος νέος, πανέμορφος και ιδιοφυής» [βίντεο] - Daily-News.GR\n11 Μαΐου 2022, 23:40\tLifestyle 1 Προβολές\nΟ Τζάστιν Μπίμπερ γοήτευσε την Νταϊάν Κίτον.\nΣε νέο επεισόδιο του «The Ellen DeGeneres Show», η Αμερικανίδα ηθοποιός είναι για 20η φορά προσκεκλημένη της παρουσιάστριας, Έλεν ντε Τζένερις και μιλά για τη συνεργασία με τον Καναδό σούπερσταρ της ποπ στο βίντεο του τραγουδιού «Ghost».\nΑπαντώντας στην ερώτηση αν ήταν διασκεδαστικό που πρωταγωνίστησε στο βίντεο, η Νταϊάν Κίτον σημειώνει: «Πολύ διασκεδαστικό, παιδιά. Όχι, είναι σπουδαίος άνθρωπος. Νέος άνδρας! Πανέμορφος και ιδιοφυής».\nΚαι προσθέτει: «Ήταν μια από τις πιο ευχάριστες εμπειρίες της ζωής μου».\nΝταϊάν Κίτον: Η γνωριμία της με τον Τζάστιν Μπίμπερ το 2015\nΗ Έλεν ντε Τζένερις προβάλλει επίσης, απόσπασμα της εκπομπής της, υπενθυμίζοντας ότι η Κίτον γνώρισε τον Μπίμπερ στο σόου της το 2015, όταν ο τραγουδιστής της έκανε έκπληξη και της τραγούδησε.\n«Ήταν διασκεδαστικό» θυμάται η Κίτον. «Τον αγάπησα. Είναι απόλυτα αξιολάτρευτος».\nΟ Τζάστιν Μπίμπερ και η Νταϊάν Κίτον, η οποία υποδύεται τη γιαγιά του, περνούν ποιοτικό χρόνο μαζί μετά από τραγωδίες στο βίντεο του «Ghost». Είναι το πιο πρόσφατο σινγκλ του Τζάστιν Μπίμπερ από το έκτο άλμπουμ του «Justice», που κυκλοφόρησε τον Μάρτιο.\nEurovision 2022: «Όλοι ΠΑΣΟΚ είμαστε…» -Πάρτι στο Twitter με την εμφάνιση της Αμάντας Γεωργιάδη και τον ήλιο\n11 Μαΐου 2022, 19:04\nΗ γιαγιά της Αμάντα Γεωργιάδη Tenfjord, μιλά για την εγγονή της -«Ό,τι κάνει βγαίνει μέσα από την ψυχή της»\n11 Μαΐου 2022, 17:07


Eretria Vegans: Ακόμη ένα vegetarian και vegan εστιατόριο στην Αθήνα!!!\nΑκόμη ένα vegetarian και vegan εστιατόριο στην Αθήνα!!!\nΆνοιξε στην Πλατεία Συντάγματος στην Αθήνα ένα ακόμη χορτοφαγικό εστιατόριο, με την επωνυμία "avocado", με vegetarian και vegan εδέσματα!!! Μπράβο παιδιά!!! Κάνε "κλικ" στην φωτογραφία, για να δεις λεπτομέρειες στην ιστοσελίδα του εστιατορίου:\n2η Εορτή Χορτοφαγίας στην Αθήνα!\nΜεγάλη ποικιλία από vegan παγωτά στην Ερέτρια και...\nΑκόμη ένα vegetarian και vegan εστιατόριο στην Αθή...\nΘανάσης Βέγγος: "Η τελευταία Νανόχηνα"!!!!\nΜπράβο Joaquin Phoenix !!!!\nΠλήρες γεύμα και για τους βέγκανς στις φοιτητικές ...\nΌλο και περισσότεροι βέγκανς και στην Γερμανία!


ΦΛΕΡΤ ΜΕ ΤΑ ΑΣΤΡΑ 25-11-2017\nΑρχική σελίδα Θέματα Ερωτικές Αλχημείες Φλερτ με τα Άστρα 25-11-2017\n<p>Σήμερα τα προβλήματά μας μπορεί να μην είναι λίγα και η διάθεσή μας να αλλάζει μονίμως, ωστόσο ο φτερωτός αγγελιαφόρος του Ολύμπου, ο Ερμής θα μας κρατήσει μια ακόμη φορά συντροφιά, ώστε να βεβαιώσει το γεγονός πως αυτή είναι μια περίοδος για νέες γνωριμίες, φλερτ και ερωτικές περιπέτειες. Το τρίγωνο του Ερμή με τον Ουρανό σήμερα, μπορεί να μας δημιουργήσει κάποιες συναισθηματικές αναστατώσεις, ωστόσο θα μας ωθήσει ταυτόχρονα να δοκιμάσουμε νέες εμπειρίες και να ανακαλύψουμε νέα πάθη. Ο ανοιχτός μας χαρακτήρας και η δεκτικότητά μας όσον αφορά ξεχωριστές και σπάνιες προσωπικότητες θα είναι ένα μεγάλο ατού το οποίο θα μας βοηθήσει να ταξιδέψουμε σε "αχαρτογράφητα νερά" όσον αφορά το ερωτικό παιχνίδι. Το φλερτ μπορεί να έρθει από απρόσμενες πηγές, ωστόσο εμείς θα το ενθαρρύνουμε.\nΕίναι για ακόμη μια φορά μια εξαιρετική ημέρα για να φλερτάρουμε με τα άτομο το οποίο μας απασχολεί ερωτικά αυτήν την περίοδο. Η κεφάτη μας διάθεση και ο θετικός μας χαρακτήρας θα βοηθήσουν.\nΑυτή είναι επίσης μια πολύ καλή επιλογή για την ημέρα. Είμαστε εξαιρετικά γοητευτικές, ενώ το γεγονός πως δεν αφήνουμε εξωτερικά γεγονότα να μας απασχολήσουν θα μας βοηθήσει.\nΤο καλύτερο για σήμερα θα ήταν αναμφίβολα κάτι ζωντανό. Προσοχή, αυτό δεν σημαίνει απαραίτητα χρώμα, αλλά σίγουρα σημαίνει κάτι το οποίο να στρέφει τα βλέμματα πάνω μας.\nΓια ακόμη μια φορά κυριαρχεί το δίπολο μεταξύ των πλανητών. Ο Ερμής μπορεί να είναι πολύ θετικός και δεκτικός μαζί μας, αυτό ωστόσο δεν σημαίνει πως όλοι οι πλανήτες συμφωνούν μαζί του.\nΣήμερα ο φτερωτός αγγελιαφόρος, ο Ερμής, βρίσκεται σε εξάγωνο με τον άρχοντα των θεών, το Δία, ενώ την ίδια στιγμή ο μεγάλος διδάσκαλος, ο...\nΦλερτ με τα Άστρα 28-10-2017\nΗ σημερινή ημέρα, αν και γενικά αρκετά θετική, είναι πολύ πιθανό να μας δημιουργήσει κάποια σημαντικά προβλήματα επικοινωνίας με...


DW: Το πορτογαλικό «δράμα» της μετάλλαξης Δέλτα -Αδειάζουν τα ξενοδοχεία, γεμίζουν τα νοσοκομεία DW: Το πορτογαλικό «δράμα» της μετάλλαξης Δέλτα -Αδειάζουν τα ξενοδοχεία, γεμίζουν τα νοσοκομεία | Epirusblog.gr | Ιωάννινα Ήπειρος Ελλάδα\nDW: Το πορτογαλικό «δράμα» της μετάλλαξης Δέλτα -Αδειάζουν τα ξενοδοχεία, γεμίζουν τα νοσοκομεία\nO Zοάο Φερνάντες, επικεφαλής της τουριστικής υπηρεσίας της ευρύτερης περιοχής, κάνει λόγο για «βαρύ πλήγμα» στον πορτογαλικό τουρισμό. Η ανησυχία του έγκειται στο ότι το γερμανικό επιδημιολογικό Ινστιτούτο Ρόμπερτ Κοχ κατατάσσει πλέον την Πορτογαλία στις περιοχές υψηλού κινδύνου μετάδοσης της μετάλλαξης Δ του κορωνοϊού.\nΠράγματι η εικόνα που παρουσιάζει η Πορτογαλία τις τελευταίες μέρες είναι ανησυχητική. Ενώ τα ξενοδοχεία αδειάζουν, τα νοσοκομεία γεμίζουν.\nΟι ασθενείς με κορωνοϊό αυξήθηκαν σε 477 την Κυριακή, εκ των οποίων οι 116 νοσηλεύονται στην εντατική. Τόσο υψηλά ήταν τα κρούσματα κορωνοϊού στην Πορτογαλία τον περασμένο Απρίλιο.\nΜε τον δείκτη θετικότητας 14 ημερών να ανέρχεται σε 124 λοιμώξεις ανά 100.000 κατοίκους, η Πορτογαλία κατέχει αυτή τη στιγμή την αρνητική πρωτιά στην Ευρώπη. Ιδιαίτερη ανησυχία προκαλεί η κατάσταση στην πορτογαλική πρωτεύουσα, Λισαβόνα, όπου καταγράφονται τα δύο τρίτα των λοιμώξεων σε εθνικό επίπεδο.\nΚι αυτά παρά το ότι στην Λισαβόνα ζει μόλις το 27% του πορτογαλικού πληθυσμού (10,3 εκατ.. κάτοικοι). Τα κρούσματα της νέας μετάλλαξης Δ αποτελούν το 70% των κρουσμάτων που καταγράφονται πλέον στη Λισαβόνα, με την τάση να είναι αυξητική.\nΠράγματι η εικόνα της Πορτογαλίας αλλάζει γρήγορα. Στην αρχή της πανδημίας θεωρήθηκε πρότυπο, όταν η γειτονική Ισπανία βυθιζόταν διαρκώς στη δίνη του κορωνοϊού. Αλλά σύντομα η εικόνα αντιστράφηκε.\nΉδη από τον περασμένο χειμώνα ο αριθμός των κρουσμάτων COVID-19 και θανάτων αυξανόταν διαρκώς περισσότερο από ό,τι σε άλλες χώρες.


Καμίνης: Δεν είμαι εγώ λόγος αποχώρησης του Βενιζέλου\nΠρώτη Δημοσίευση:\tΔευτέρα, 03. 06. 2019 - 10:04\nΓια την αποχώρηση του Ευάγγελου Βενιζέλου και την τοποθέτησή του ως επικεφαλής στο Επικρατείας του Κινήματος Αλλαγής μίλησε ο Γιώργος Καμίνης.\n«Δεν νομίζω ότι είμαι εγώ ο λόγος αποχώρησης», είπε μιλώντας στον ΑΝΤ1 και υπενθύμισε ότι, «χθες η κ. Γεννηματά ξεκαθάρισε δύο φορές τη θέση της».\n«Η επόμενη εκλογική αναμέτρηση δεν είναι κρίσιμη μόνο για τη χώρα, αλλά και για την κεντροαριστερά, που θα ασκήσει μία υπεύθυνη αντιπολίτευση», σημείωσε ο πρώην δήμαρχος Αθηναίων, για να προχωρήσει στη διευκρίνιση «εφόσον είναι στην αντιπολίτευση».\nΌπως τόνισε ο επικεφαλής του ψηφοδελτίου Επικρατείας του Κινήματος Αλλαγής, «το πολιτικό σύστημα θα πρέπει να μπει σε κανονικότητα. Αλλά αυτό δεν σημαίνει ότι η αντιπολίτευση θα κάνει τα χατίρια της κυβέρνησης, αλλά αντιπολίτευση υπεύθυνη».\n'Όσο αφορά στην τοποθέτησή του ως επικεφαλής στο Επικρατείας και στην αποχώρηση του Ευάγγελου Βενιζέλου από την παράταξη, ξεκαθάρισε ότι, «η κ. Γεννηματά έκανε επιλογή κοιτάζοντας προς το μέλλον, προς εκείνους τους ψηφοφόρους που πήγαν στον ΣΥΡΙΖΑ και πρέπει να επιστρέψουν στο φυσικό τους χώρο», ενώ «στον κ.Βενιζέλο ετέθη μια γκάμα επιλογών».\n«Η κ. Γεννηματά προσέφερε επιλογές. Ούτε στοχοποιήθηκε, ούτε εκδιώχθηκε κανείς», συμπλήρωσε.\nΣχετικά με τα ποσοστά που είχε λάβει η υποψηφιότητά του για την ηγεσία του Κινήματος Αλλαγής, σημείωσε ότι, «οι ψηφοφόροι ήρθαν γιατί άνοιξε ολόκληρη διαδικασία γιατί υπήρχαν κάτι υποψηφιότητες. Ήρθαν 212.000 άνθρωποι και ψήφισαν επειδή έγινε ένα μεγάλο άνοιγμα τότε. Άνοιξε μια διαδικασία στην οποία συμμετείχα και εγώ και άλλοι».\n«Εκτίθεμαι στη λαϊκή ψήφο. Δε διστάζω να εκτεθώ. Το έκανα σα Δήμαρχος, το έκανα σαν ευρωβουλευτής», υπογράμμισε ο Γιώργος Καμίνης και θέτοντας τους στόχους για το άμεσο μέλλον, είπε πως «έχουμε μπροστά μας μια μάχη», κρίνοντας πως είναι «μονόδρομος να προχωρήσουμε ενωμένοι».\nΤέλος, αναφερόμενος στα ποσοστά που είχαν οι υποψήφιοι που στηρίχθηκαν από το Κίνημα Αλλαγής στην τοπική αυτοδιοίκηση, εκτίμησε ότι, «ατονούν οι συνδέσεις κόμμα- τοπική αυτοδιοίκηση».\n«Θα γίνει ο απολογισμός και θα δούμε γιατί χάθηκε η περιφέρεια», είπε ειδικά για την ήττα Κατσιφάρα.\nΠερισσότερα σε αυτή την κατηγορία: « Στην Άγκυρα ο Αβραμόπουλος-Συναντήσεις με Ερντογάν, Τσαβούσογλου Τριγμούς στο ΚΙΝΑΛ φέρνει η αποχώρηση Βενιζέλου »\nΒενιζέλος: Παραδίδει διαδικτυακά μαθήματα\nBενιζέλος: Η υπόθεση Novartis είναι η μεγαλύτερη σκευωρία των τελευταίων 45 ετών\nΒενιζέλος για Novartis: Αναγκαίο να αποτραπεί η αλλοίωση των θεσμών\nΒενιζέλος: Προσωπικά θα επέλεγα να προηγηθεί συγκρότηση Εξεταστικής για Novartis


«Ήταν δύο περιπτώσεις σε δύο γειτονικά χωριά, στη μία περίπτωση “έφυγε” ο γιος και μετά ο πατέρας, και σε άλλη οικογένεια έφυγε η “κόρη” και μετά ο πατέρας.\nΠρέπει να εμβολιαστούμε. Δεν έχουμε στοιχεία για κάθε χωριό. Σίγουρα υπάρχουν ανεμβολίαστοι. Γίνονται προσπάθειες ενημέρωσης του κόσμου και από την πλευρά του ΕΟΔΥ και με τη συνδρομή του δήμου. Γίνονται κατ’ οίκον εμβολιασμοί για άτομα που δεν μπορούν να μετακινηθούν», είπε ο κ. Μπόζης.


"Πράσινο" το Copa Del Ray - Κυπελλούχος Ισπανίας η Μπέτις - Santorinisport.gr\n24/04/2022 | 09:44\n"Πράσινο" το Copa del ray - Κυπελλούχος Ισπανίας η Μπέτις\nΓια τρίτη φορά στην Ιστορία της η Μπέτις κατέκτησε το Κύπελλο Ισπανίας. Μετά το 1-1 σε κανονική διάρκεια και παράταση, η Μπέτις επικράτησε με 5-4 της Βαλένθια στα πέναλτι, στον τελικό του «Καρτούχα» της Σεβίλης. Ο Χοακίν έγραψε Ιστορία καθώς κατέκτησε το δεύτερο τρόπαιο Copa del Rey με την Μπέτις, αφού το 2005, όταν το είχε κατακτήσει τελευταία φορά ο ισπανικός σύλλογος, ήταν ενεργό μέλος των «βερδιμπλάνκος». Ο τεχνικός της ομάδας της Ανδαλουσίας, Μανουέλ Πελεγκρίνι, κατέκτησε τον πρώτο του τίτλο επί ισπανικού εδάφους.\nΙγκλέσιας (11΄) και Δούρο (30΄) σημείωσαν τα γκολ για Μπέτις και Βαλένθια αντίστοιχα στην κανονική διάρκεια του τελικού, ενώ ο Μούσα ήταν ο μοναδικός που αστόχησε στη διαδικασία των πέναλτι.\nΗ Μπέτις προηγήθηκε στο 11ο λεπτό, με καρφωτή κεφαλιά του Μπόρχα Ιγκλέσιας, μετά από ωραίο γύρισμα του Μπεγερίν από δεξιά.\nΣτη συνέχεια δημιούργησε ευκαιρίες και στο 21ο γκολ βρέθηκε κοντά σε ένα δεύτερο γκολ, αλλά η μπάλα από κεφαλιά του Χουάνμι από το ύψος του πέναλτι πέρασε έξω.\nΣτο 30ο λεπτό, ο Ούγκο Δούρο ισοφάρισε σε 1-1, στην πρώτη «τελική» για τις «νυχτερίδες» στον αγώνα. Και πριν ολοκληρωθεί το α΄ μέρος, στο 43ο λεπτό, η Μπέτις είχε μία ακόμη ευκαιρία να προηγηθεί, την οποία πάντως δεν αξιοποίησε, καθώς η μπάλα από το σουτ του Κανάλες κατέληξε στο δοκάρι.\nΑν και η Βαλένθια δημιούργησε φάσεις στο β΄ μέρος και παράλληλα είδε τον 21χρονο τερματοφύλακά της, Μαμαρντασβίλι, να λέει «στοπ» στην Μπέτις, εν τέλει κινδύνεψε στο 78ο λεπτό μετά από μακρινό σουτ του Χουάνμι. Όμως η μπάλα σταμάτησε στο δεξιό δοκάρι.\nΜετά το 1-1 της κανονικής διάρκειας, η άμυνα είχε τον πρώτο λόγο στο ημίωρο της παράτασης και έτσι ο τελικός οδηγήθηκε στη διαδικασία των πέναλτι. Με τον Μούσα να είναι ο μοναδικός που αστόχησε στη διαδικασία των πέναλτι, οι «βερδιμπλάνκος» επικράτησαν με 5-4 και στέφθηκαν Κυπελλούχοι Ισπανίας για το 2022.


Χόρευε νάιλον υπουργέ! - Κατιούσα\nΑρχική/Απόψεις/Χόρευε νάιλον υπουργέ!\nΤότε ήταν που είδα πρώτη φορά αριστερά να χαριεντίζεται και να λικνίζεται αγκαλιά με τους δολοφόνους της ιμπεριαλιστικής συμμαχίας του ΝΑΤΟ. Και τότε ήταν που θυμήθηκα πάλι το σύντροφο Πάνο Τζαβέλα να μας φωνάζει στο ‘Ξυπνήστε’ τους στίχους που λένε «Η CIA βαρά νταγερέ, χόρευε νάιλον υπουργέ σαν καραγκιόζης στο μπερντέ, κι εσύ να κλαις πικρέ λαέ».\nΠέρασαν αρκετοί μήνες που η ένταση με την εξ΄ανατολών γειτονική μας χώρα κλιμακώνεται ολοένα και περισσότερο μέρα με την ημέρα. Σήμερα καθώς παρακολουθούσα το κεντρικό δελτίο ειδήσεων ενός αστικού ΜΜΕ (έχω και άλλες κακές συνήθειες, δεν είναι η μόνη…) ενημερώθηκα πως ο γαλλικός στόλος θα καταπλεύσει στην Κύπρο υπερασπιζόμενος τα συμφέροντα του πετρελαϊκού κολοσσού Total S.A., μιας πολυεθνικής εταιρείας του παγκόσμιου πετρελαϊκού καρτέλ.\nΠαράλληλα σήμερα μια τουρκική φρεγάτα έκανε καλοκαιρινές βόλτες μεταξύ Τζιας και Σουνίου. Δεν έλειψαν σαφώς και οι εναέριες κυνομαχίες (τα περίφημα dogfights), οι οποίες σήμερα μόνον έφτασαν τις 60. Αξίζει να θυμίσουμε πως καθεμία από αυτές κοστίζουν κατά μέσο όρο 10.000€, ήτοι το σημερινό κοστούμι κόστισε 600.000€, χρήματα που έφυγαν από τις τσέπες των φορολογούμενων (δηλαδή τις δικές μας) και κατέληξαν στις τσέπες των ΝΑΤΟϊκών, αυτής της λυκοσυμμαχίας κεφαλαιοκρατών οπλεμπόρων που σηκώνει τα χέρια ψηλά και μένει αμέτοχη διότι και εμείς και ο τουρκικός λαός είμαστε αμφότεροι μέλη και θύματα αυτού του καρτέλ θανάτου.\nΔεν πέρασαν δέκα μέρες από την έναρξη των εργασιών του τουρκικού πλοίου-γεωτρύπανου «Πορθητής» στην Κυπριακή ΑΟΖ και τότε που ο πρόεδρος της Κύπρου Νίκος Αναστασιάδης έκανε λόγο για ‘δεύτερη εισβολή’ και για καθαρή παραβίαση του διεθνούς δικαίου. Αξίζει θεωρώ να σταθούμε λίγο στη στάση της Ευρωπαϊκής Ένωσης και του ΝΑΤΟ, ειδικά σήμερα δέκα μέρες πριν τις Ευρωεκλογές. Ο κύριος Αναστασιάδης και το κόμμα του ανήκουν στη συντηρητική κεντροδεξιά και στηρίζουν το Ευρωπαϊκό Λαϊκό Κόμμα, το κόμμα του κυρίου Μητσοτάκη, της κυρίας Μέρκελ του φιλέλληνα κυρίου Γιουνκέρ αλλά και πέραν των συνόρων της ΕΕ, το ΕΛΚ είναι και το κόμμα που υποστηρίζει ο Τούρκος πρόεδρος Ερντογάν. Και οι ερωτήσεις που τίθενται εδώ είναι αυτονόητες. Επί της ουσίας έχουμε έναν ακήρυχτο εμφύλιο πόλεμο ο οποίος είναι ΕΛΚ εναντίον ΕΛΚ, είναι ΝΑΤΟ εναντίον ΝΑΤΟ, είναι ΕΕ εναντίον ΕΕ (δεδομένου πως η Κύπρος είναι μέλος της ΕΕ ως ενιαίο κράτος που περιλαμβάνει και το ψευδοκράτος της ΤΔΒΚ), είναι ΟΗΕ εναντίον ΟΗΕ κοκ; Ποια στάση τήρησαν όλοι οι παραπάνω στην ‘δεύτερη εισβολή’ όπως την αποκαλεί ο πρόεδρος Αναστασιάδης; Η απάντηση είναι απλή, ακριβώς την ίδια που κράτησαν και στην πρώτη, δηλαδή παρέμειναν αμέτοχοι, χρησιμοποιώντας κούφιες απειλές, ανούσιες καταδίκες και μπόλικο βερμπαλισμό. Το αποτέλεσμα είναι 45 χρόνια τουρκικής κατοχής του βορείου τμήματος της Κύπρου, ενώ σήμερα με τη στάση της η Τουρκία έχει διεκδικήσει ήδη μια θέση σε ένα τραπέζι διαπραγματεύσεων. Είναι όμως σαφές και ιστορικά αποδεδειγμένο πως αμέσως μόλις κάτσεις σε ένα τραπέζι διαπραγματεύσεων να συζητήσεις για όσα ήδη σου ανήκουν, έχεις μόνο να χάσεις.\nΗ επόμενη ερώτηση που τίθεται είναι η εξής απλή. Με ποια λογική ο κυπριακός λαός στις 26 του Μάη θα ψηφίσει ΔΗΣΥ, το κόμμα που στηρίζει το ΕΛΚ στο ευρωκοινοβούλιο; Με ποια λογική ο ελληνικός λαός στις 26 του Μάη θα ψηφίσει Ν.Δ. που στηρίζει το ΕΛΚ στην Ευρώπη; Το κόμμα των μνημονίων, των δανειστών, της Μέρκελ και του Σόιμπλε; Ο σοφός λαός αυτό το περιγράφει με την παροιμία ‘βάλαμε το λύκο να φυλάει τα πρόβατα’.\nΣτο φόντο όλων αυτών έλαβε χώρα απόψε στο Ελσίνκι η συνάντηση των Κατρούγκαλου και Τσαβούσογλου, υπουργών εξωτερικών Ελλάδας και Τουρκίας. Ο κύριος Κατρούγκαλος στις δηλώσεις του μετά το πέρας της συνάντησης, μας είπε πως ο βασικός στόχος της συνάντησης αυτής ήταν μια προσωρινή αποκλιμάκωση της έντασης που επικρατεί μεταξύ των δύο χωρών στο Αιγαίο, ώστε να αποφευχθεί η πρόκληση κάποιου ατυχήματος. Μάλιστα μας ξεκαθάρισε πως δεν ήταν μια μόνιμη λύση του προβλήματος αλλά μια συμφωνία αποκλιμάκωσης που από Δευτέρα θα τεθεί υπόψιν των στρατιωτικών κλιμακίων και που μένει βέβαια να τηρηθεί στην πράξη.\nΜιλώντας για τον Τσαβούσογλου και τους ΥπΕξ, θυμήθηκα μια παρόμοια βραδιά, πριν τέσσερα χρόνια, τότε που στις 14 Μάη του 2015 ο τότε ΥπΕξ Νίκος Κοτζιάς λικνιζόταν αγκαζέ με τον Τσαβούσογλου και τους άλλους ΥπΕξ των χωρών-μελών του ΝΑΤΟ, τραγουδώντας το «We are the world, we are the children…» στην Αττάλεια. Η αλήθεια είναι πως η γελοιότητα του τότε νάιλον υπουργού είχε ξεπεράσει τα ως τότε αποδεκτά όρια, σε σημείο που η εικόνα αρχικά σόκαρε το θεατή, ο οποίος κατόπιν αυθόρμητα ξεσπούσε σε γέλια. Το όλο θέαμα των κουστουμαρισμένων ΥπΕξ που χόρευαν στη σκηνή ενώ ο Τσαβούσογλου τραγουδούσε και στη μέση λικνιζόταν ο Κοτζιάς, θύμιζε νούμερο τσίρκου όπου πιγκουίνοι χορεύουν εκατέρωθεν μιας φώκιας, η οποία έχει σηκωθεί όρθια στα ουραία πτερύγιά της και δεν μπορεί να ακολουθήσει το ρυθμό (ή τουλάχιστον έτσι μου φάνηκε εμένα μέσα από την μικρής διαγωνίου και χαμηλής ανάλυσης τηλεόρασή μου). Τότε ήταν που είδα πρώτη φορά αριστερά να χαριεντίζεται και να λικνίζεται αγκαλιά με τους δολοφόνους της ιμπεριαλιστικής συμμαχίας του ΝΑΤΟ. Και τότε ήταν που θυμήθηκα πάλι το σύντροφο Πάνο Τζαβέλα να μας φωνάζει στο ‘Ξυπνήστε’ τους στίχους που λένε «Η CIA βαρά νταγερέ, χόρευε νάιλον υπουργέ σαν καραγκιόζης στο μπερντέ, κι εσύ να κλαις πικρέ λαέ».\nΣαφώς ο κύριος Κοτζιάς είχε κάθε λόγο και όλο το απαραίτητο κέφι να ξεφαντώνει στο ΝΑΤΟϊκό πάρτι, γνωρίζοντας πως διασκεδάζει παρέα με το «αποκούμπι της Ελλάδα και του κόσμου που θα δημιουργήσει μια πιο φωτεινή ημέρα». Έτσι έλεγε τότε ο ΥπΕξ Νίκος Κοτζιάς. Και επίσης είχε κάθε λόγο και κέφι να χορεύει στο ΝΑΤΟϊκό φαγοπότι, γνωρίζοντας πως έχει την πλήρη στήριξη του ‘αριστερού’ πρωθυπουργού μας Αλέξη Τσίπρα, ο οποίος την ίδια περίοδο δήλωνε πως το ΝΑΤΟ είναι ‘ο καλύτερος φίλος της Ελλάδας στο Αιγαίο’, το παρουσίαζε ως ‘μια ανθρωπιστική ΜΚΟ’ και ως ‘ναυαγοσώστη των προσφύγων’. Αυτό είναι λοιπόν το ΝΑΤΟ για τον κύριο Τσίπρα και το κόμμα του. Τότε λοιπόν είδα πρώτη φορά αριστερά να εκθειάζει τόσο ένθερμα τη δολοφονική ιμπεριαλιστική συμμαχία του ΝΑΤΟ. Και κάπως έτσι γεννάται το ερώτημα, με ποια λογική ο ελληνικός λαός θα ψηφίσει στις 26 του Μάη ΣΥΡΙΖΑ; Για να δημιουργηθούν περαιτέρω ΝΑΤΟϊκές βάσεις στην Ελλάδα; Για να ξεπουληθούν στον ιμπεριαλιστικό βωμό κι άλλες Μακεδονίες; Για να φορτωθούμε παραπάνω έξοδα και αρμοδιότητες όπως η επιτήρηση και ο έλεγχος του εναερίου χώρου της Βόρειας Μακεδονίας, που αναλάβαμε έναν μόλις μήνα μετά τη συμφωνία των Πρεσπών; Για να πηγαίνουν οι Έλληνες φαντάροι, να θυσιάζονται τα παιδιά του ελληνικού λαού σε ιμπεριαλιστικές πολεμικές επιχειρήσεις όπου τους προστάξουν τα ΝΑΤΟϊκά αφεντικά;\nΚαι για να μη μακρηγορούμε ας το πάμε ανάποδα. Με ποια λογική ο ελληνικός λαός θα πάει στις κάλπες της 26ης Μάη και θα ψηφίσει οτιδήποτε άλλο πέραν του μοναδικού εκφραστή των συμφερόντων του, του ΚΚΕ; Μόνο το ΚΚΕ μπορεί να κάνει την πραγματική διαφορά. Μόνο το ΚΚΕ μπορεί να αντιπαρατεθεί στην Ευρωπαϊκή Ένωση των κεφαλαιοκρατών και των μονοπωλίων. Μόνο το ΚΚΕ καταδικάζει ευθέως και αντιτίθεται στην ιμπεριαλιστική, δολοφονική συμμαχία του ΝΑΤΟ. Μόνο το ΚΚΕ μπορεί να σταθεί ανάχωμα στις βάρβαρες αντιλαϊκές πολιτικές που φέρνει και θα συνεχίσει να φέρνει η Ευρώπη που σήμερα απαρτίζεται από νεοναζί και νεοφασίστες, από συντηρητικούς και νεοφιλελεύθερους, από σοσιαλδημοκράτες και ψευτοσοσιαλιστές και που όλοι μαζί επί της ουσίας συμφωνούν και τελικά κάνουν πέρα τις όποιες δήθεν διαφορές τους και όλοι μαζί ψηφίζουν και καθορίζουν το μέλλον των λαών της Ευρώπης. Μόνο το ΚΚΕ μπορεί να παίξει το ρόλο της πραγματικής και μοναδικής αντιπολίτευσης μέσα στο ευρωπαϊκό κοινοβούλιο, όπως άλλωστε και στο ελληνικό. Όλοι οι υπόλοιποι εντός και εκτός Ελλάδας και Ευρώπης είναι μία από τα ίδια. Αποφάσισε λοιπόν, θες ξανά μία από τα ίδια ή θες να κάνεις την πραγματική διαφορά; Στήριξε το ΚΚΕ, δώσε δύναμη στη δύναμή σου!\nΑιγαίο Διονύσης Μαλαπέτσας Ελλάδα Κύπρος Μεσόγειος ΝΑΤΟ Νίκος Κοτζιάς Τουρκία\nΟι επιλογές είναι μόνο δύο. Θα σταθούμε στο πλευρό αυτών των ανθρώπων, στρέφοντας την οργή μας στις πολιτικές που τους έφεραν σε αυτή τη κατάσταση και έκαναν το νησί μας αποθήκη ψυχών; Ή θα γυρίσουμε στη μαύρη αντίδραση, που τα βάζει με τον...\nΓια έναν κόσμο στον οποίο τα παιδιά δεν θα δολοφονούνται εν ψυχρώ μια νύχτα του Δεκέμβρη, ενώ γελούν και γιορτάζουν το φίλο τους.\nΗ ευθύνη, πολιτική, φυσική και ηθική, βαρύνει τους υπεύθυνους που δεν είναι άλλοι από τις ΗΠΑ, το ΝΑΤΟ, την ΕΕ, ενώ στα πλαίσια αυτά σοβαρότατες ευθύνες φέρει και η χώρα μας, όχι μόνο σαν μέλος των επεκτατικών αυτών οργανισμών, αλλά και για...


Δημοσιεύθηκε : Κυριακή, 08 Οκτωβρίου 2017 15:52\nΗ εξαιρετική κωμωδία του Francis Veber ανεβαίνει για δεύτερη χρονιά στο θέατρο Κάππα, σε σκηνοθεσία του Σπύρου Παπαδόπουλου. Μια κωμωδία χαρακτήρων που πυροδοτούν καταστάσεις άλλοτε αστείες, άλλοτε στενάχωρες και σίγουρα αμήχανες.\nΜε δυο λόγια η ιστορία μας αναφέρεται σε έναν εύπορο μεγαλοεκδότη, τον Πιερ Μπροσάν, που θεωρεί ότι έχει το δικαίωμα να τα έχει μονά ζυγά στα χέρια του. Έχει την τέλεια γυναίκα, την παρορμητική ερωμένη, κάποιους σπάνιους πίνακες, αρκετά μετρητά και περίσσεια υπεροψία. Ο ίδιος και η παρέα του κάθε εβδομάδα οργανώνουν ένα δείπνο. Ένα δείπνο αλλιώτικο από τα συνηθισμένα. Κάθε μέλος της παρέας οφείλει να συνοδεύεται από έναν εκλεκτό «ηλίθιο». Μέσα σε αυτό το δείπνο νικητής της βραδιάς είναι αυτός που θα προσκομίσει τον μεγαλύτερο «ηλίθιο».\nΤο βράδυ που τα φώτα της αυλαίας θα στραφούν πάνω στον κύριο Μπροσάν, πολλά από τη ρουτίνα της ζωής του θα αλλάξουν πορεία. Στη ζωή του θα εισβάλλει ο Φρανσουά Πινιόν, ο γλυκύτατος «ηλίθιος» συνοδός του για το δείπνο. Όμως το δείπνο απόψε θα αναβληθεί. Ο κύριος Μπροσάν πάσχει από λουμπάγκο και είναι αδύνατον να παραβρεθεί. Όπως ήταν φυσικό, παρέλειψε να ενημερώσει εγκαίρως τον καλεσμένο του και έτσι εκείνος βρέθηκε στο σπίτι του και εισχώρησε στη ζωή του.\nΈνα έργο που θέτει στο κέντρο τις ανθρώπινες σχέσεις. Πώς οι πράξεις μας επηρεάζουν τους γύρω μας. Πώς η έπαρση καταστρέφει τους ανθρώπους εκ των έσω. Πότε νιώθουμε τεράστιοι ενώ είμαστε μικροί έως διάφανοι. Μια σκληρή απάντηση στο ενήλικο bullying, σε αυτούς που βιάζονται να κρίνουν και στα ιδανικά της επιφάνειας.\nΟ Σπύρος Παπαδόπουλος είναι ο κύριος Φρανσουά Πινιόν. Ένας ρόλος γνώριμος για τον ίδιο. Αφοπλιστικά ειλικρινής, αφόρητα αγαθός και συναισθηματικός μετατρέπει την έννοια της βοήθειας σε θανάσιμο αμάρτημα. Αν και βλέπουμε ερμηνευτικά τεχνάσματα από τα παλιά, αποφεύγει την επανάληψη και επιστρέφει ανανεωμένος. Μέσα από την καθαρή του ματιά καταφέρνει να τονίσει το κείμενο και να επικοινωνήσει τα μηνύματα του έργου στο κοινό. Αποφεύγει τις υπερβολές τόσο στον ίδιο, όσο και στους συμπρωταγωνιστές του και διατηρεί έναν σταθερό ρυθμό.\nΟ Πυγμαλίων Δαδακαρίδης είναι ο Πιερ Μπροσάν. Καταφέρνει να μην γίνει αντιπαθής, αν και καλομαθημένος με «ηλίθια» υπεροψία. Αντιλαμβάνεται το πάθημά του και γίνεται ο δεκτικός μαθητής της ιστορίας. Στο τέλος της νύχτας μετράει απώλειες και αλλάζει επί της ουσίας όλη του την κόσμο-θεωρεία. O Δημήτρης Μαυρόπουλος υποδύεται τον εφοριακό-λαγωνικό. Έρχεται να βοηθήσει και βρίσκεται προ εκπλήξεως σε καταστάσεις που ο ίδιος ενδεχομένως να χρειαστεί βοήθεια. Ήρεμος και με ματιά άγρυπνη, ψάχνει και βρίσκει όσους προσπαθούν να ξεγελάσουν την εφορία, ακόμα και όταν η ζωή του ανατρέπει τις ισορροπίες του. Απλά απολαυστικός.\nΣτους υπόλοιπους ρόλους συναντάμε τους Βασίλη Ρίσβα ως φίλο, που αν και παθών και προδομένος από τον κύριο Μπροσάν, είναι πρόθυμος να το συγχωρέσει και να το βοηθήσει. Η Ξανθή Γεωργίου υποδύεται την κυρία Μπροσάν, αγέρωχη στη θέση της και εξαιρετικά αποφασισμένη να δώσει τέλος στις καταστάσεις που παρά τα συναισθήματά της, δεν μπορεί να ανέχεται άλλο πια. Η Άννα Μενενάκου, θυελλώδης, παρορμητική ερωμένη, έτοιμη να παραδοθεί στον έρωτα και στη στιγμή. Προσφέρουν και οι δυο τους με επιτυχία τη γυναικεία οπτική σε ένα έργο που εξελίσσεται στο κύριο μέρος του μεταξύ των ανδρών.\nΦυσικά δεν θα μπορούσα να μην αναφερθώ στο ωραίο σκηνικό, το σαλόνι στο εσωτερικό του σπιτιού του κυρίου Μπροσάν, που ανήκει στην Αθανασία Σμαραγδή. Το κείμενο, σε μετάφραση της Νικολέτας Κοτσαηλίδου, δεν αφήνει κενά στην υπόθεση και δημιουργεί ρυθμό και ροή σε όλη την διάρκεια της παράστασης. Φωτισμοί και κουστούμια από τους Χρήστο Τζιόγκα και Νικόλ Παναγιώτου αντίστοιχα, ολοκληρώνουν μια καλά δεμένη παράσταση.\nΕκατό λεπτά γέλιου και σκέψης για όσους αδικήσατε ή σας αδίκησαν κάποια στιγμή στη ζωή σας. Με ωραία μηνύματα μια ευχάριστη θεατρική επιλογή που θα σας διασκεδάσει προβληματίζοντάς σας αλλά χωρίς να βαρύνει την ψυχή σας.\nΤετάρτη 19.00, Πέμπτη, Παρασκευή 21.00, Σάββατο, Κυριακή 18.00 και 21.00\nΕ λοιπόν, σου έχω παραστασούλα να πας και να πάρεις το αίμα σο�


klision: Τρίτη, Μαΐου 10, 2011\nΧειρουργήθηκε ὁ ᾿Αρχιεπίσκοπος\nklision: Τό ἱστολόγιό μας εὔχεται στόν ᾿Αρχιεπίσκοπο κ. ῾Ιερώνυμο περαστικά καί σιδερένιος!\nΣε χειρουργική επέμβαση υπεβλήθη σήμερα στο νοσοκομείο ΚΑΤ, ο Αρχιεπίσκοπος Αθηνών και πάσης Ελλάδος Ιερώνυμος, που υπέστη διπλό κάταγμα κνήμης-περόνης, όταν γλίστρησε σε σκαλιά εκκλησίας στο Αγρίνιο. Μετά το ατύχημα μεταφέρθηκε στο νοσοκομείο του Αγρινίου και από εκεί, με στρατιωτικό ελικόπτερο, στην Αθήνα. Ο κ. Ιερώνυμος θα παραμείνει στο νοσοκομείο περίπου μία εβδομάδα, σύμφωνα με το ιατρικό ανακοινωθέν. Λόγω του ατυχήματος του Αρχιεπισκόπου, αναβάλλεται η σύγκληση της έκτακτης Ιεραρχίας η οποία είχε προγραμματιστεί για τις 16 και 17 Μαΐου, σύμφωνα με απόφαση της Διαρκούς Ιεράς Συνόδου που συνεδρίασε σήμερα υπό την Προεδρία του Αντιπροέδρου Μητροπολίτη Σάμου Ευσέβιου. Επίσης η ΔΙΣ αποφάσισε να επισκεφτεί αύριο τον Αρχιεπίσκοπο στο ΚΑΤ όπου νοσηλεύεται.\nΠηγές: ΝΕΤ, ΝΕΤ FM\nΑναρτήθηκε από ΟΔΥΣΣΕΥΣ στις 3:25 μ.μ. Δεν υπάρχουν σχόλια:\nΣτό ΚΑΤ ὁ ᾿Αρχιεπίσκοπος κ. ῾Ιερώνυμος\nΣτο αεροδρόμιο της Ελευσίνας προσγειώθηκε πριν λίγο (23.15) το ελικόπτερο Super Puma που μετέφερε από το νοσοκομείο του Αγρινίου, όπου διακομίσθηκε με διπλό κάταγμα στο πόδι, τον αρχιεπίσκοπο Αθηνών και Πάσης Ελλάδος, Ιερώνυμο, ύστερα από δική του επιθυμία. Ο αρχιεπίσκοπος θα μεταφερθεί στη συνέχεια στο νοσοκομείο ΚΑΤ.\nΌπως έγινε γνωστό, ο κ. Ιερώνυμος τραυματίσθηκε προσερχόμενος στον ιερό ναό του Αγίου Χριστοφόρου. Βρισκόταν στο Αγρίνιο, προκειμένου να παραστεί στις εκδηλώσεις για τον εορτασμό του πολιούχου Αγίου Χριστοφόρου.\nΠηγἠ:http://thousandnews.wordpress.com/( Posted: Μαΐου 10, 2011 by NO NAME in ΡΟΗ ΕΙΔΗΣΕΩΝ)\nΑναρτήθηκε από ΟΔΥΣΣΕΥΣ στις 8:12 π.μ. Δεν υπάρχουν σχόλια:\nΕτικέτες ¨'εμφανίσεις Γέροντος Παϊσίου, ῾Ιερώνυμος ᾿Αρχιεπίσκοπος\nΓέροντας ᾿Ιάκωβος Τσαλίκης: “῾Ο μικρός Δαβίδ καί τό Γιακωβάκι”\nΣάββατο πρωί, μετά την Θεία Λειτουργία, καθόμαστε στο Αρχονταρίκι με τον Γέροντα και άλλους προσκυνητές. Τα άλλα μέλη της ομάδος μας είχαν ξεκινήσει με τα πόδια για την σκήτη του Οσίου Δαβίδ. Διαδρομή μιας περίπου ώρας σε δασικό χωματόδρομο, μέσα σε θαυμάσια δασική έκταση και θέα προς τον Β. Ευβοϊκό και ένα ψηλό βουνό με πυκνό και καταπράσινο πευκοδάσος. Και ενδιάμεσα ένα μικρό, αλλά γραφικό ρυάκι.\nΈξω στην αυλή του Μοναστηρίου μερικά μικρά παιδιά, ηλικίας 5-8 ετών, έπαιζαν, έτρεχαν και μάλωναν: «Άντε ρε Δαβίδ, ζαβολιάρη. Θα το πούμε στη μάνα σου, δεν θα σε ξαναπαίξομε». «Εσύ είσαι ζαβολιάρης βρε Γιακωβάκι, πού μου πήρες και την μπάλα μου. Θαρρείς πώς θα σου την χαρίσω».\nΕγώ άκουγα από μέσα. Τότε μου εγεννήθη η περιέργεια και ρώτησα τον π. Ιάκωβο: «Γέροντα, ποιά είναι αυτά τα μικρά παιδιά, ο Δαβίδ και το Γιακωβάκι και πώς τα ονόμασαν έτσι;» Κι εκείνος μου διηγήθηκε το εξής: Σε μια πόλη της Ευβοίας ζούσε ένα ανδρόγυνο, πού ήταν και οι δύο εκπαιδευτικοί. Καλοί άνθρωποι και ευσεβείς χριστιανοί. Είχαν και οικονομική ευχέρεια, αλλά δέκα χρόνια παντρεμένοι, δεν απέκτησαν παιδί. Πήγαν σε γιατρούς-γυναικολόγους της Αθήνας, σε μαμές και πρακτικές νοσοκόμες, αλλά τίποτε. Παιδί δεν έκαναν, και το είχαν μεγάλο καημό. Τότε κάποιος ευσεβής Χριστιανός, φίλος της Μονής, τους είπε: Δεν πάτε και στον Όσιο Δαβίδ να σταυρώσει ο Γέροντας την κ. Μαρία με την Τιμία Κάρα του Οσίου, ίσως μείνει έγκυος, όπως συνέβη σε άλλες παρόμοιες περιπτώσεις. Πράγματι ήρθε η κ. Μαρία, προσευχήθηκε, παρακάλεσε τον Όσιο Δαβίδ με δάκρυα να της δώσει ένα παιδάκι και υπεσχέθη ότι εάν γεννήσει αγόρι θα του δώσει το όνομα του (Οσίου). Σε λίγο καιρό έμεινε έγκυος η κ. Μαρία, γέννησε ένα αγοράκι και το έβγαλαν Δαβίδ. Κι έρχονται κάθε τόσο να ευχαριστήσουν τον Όσιο.\nΚαι το Γιακωβάκι πατέρα Ιάκωβε τί είναι;\nΠαρόμοια περίπτωση είναι και το Γιακωβάκι!!\nΈχοντας υπόψη μου τις δηλώσεις αυτές του Γέροντα και τα γεγονότα τα οποία τις επιβεβαίωναν, συνέστησα σε ένα συγγενικό μου πρόσωπο, εξ αγχιστείας, του οποίου η αδελφή είναι εκπαιδευτικός. Κι αυτή παντρεμένη με εκπαιδευτικό από 10ετίας, χωρίς μέχρι τότε να αποκτήσουν παιδί, να κάνει ο,τι και η μητέρα του Δαβίδ και του μικρού Γιάκωβου. Να παρακαλέσουν δηλαδή τον Όσιο Δαβίδ να τους βοηθήσει, αφού προηγουμένως εξαντλήσουν όλα τα μέσα της ιατρικής επιστήμης. Μου απάντησε, πώς δεν άφησαν φημισμένο καθηγητή-γυναικολόγο που να μην ζητήσουν την βοήθεια του, αλλά χωρίς αποτέλεσμα. Γι’ αυτό στη συνέχεια έκαναν προσκύνημα στον όσιο Δαβίδ και ζήτησαν την βοήθειά του και την βοήθεια του νέου Ηγουμένου πατρός Κυρίλλου. Αυτό προ 10ετίας. Και σήμερα το ανδρόγυνο των καθηγητών έχει τρία παιδιά, τον Παν. 8 ετών, την Ελ. και τον Β. 5 ετών (δίδυμα). Είναι δε μια πανευτυχής χριστιανική οικογένεια. Έτσι είχε δίκιο ο Γέροντας Ιάκωβος, όταν έλεγε ότι η Θεία Χάρις τα άσθενή θεραπεύει και τα ελλείποντα αναπληροί.\nπηγή: “Ο πατήρ Ιάκωβος Τσαλίκης όπως τον γνώρισα” Δημητρίου Άλεξ. Τζούμα /ΑΠΟΨΕΙΣ ΓΙΑ ΤΗΝ ΜΟΝΗ ΒΑΤΟΠΕΔΙΟΥ\nΑναρτήθηκε από ΟΔΥΣΣΕΥΣ στις 12:27 π.μ. Δεν υπάρχουν σχόλια:\nΕτικέτες Γέροντας ΄Ιάκωβος Τσαλίκης, τεκνοποιΐα\nΓέροντας ᾿Ιάκωβος Τσαλίκης: “῾Ο μικρός Δαβίδ καί τ...\n᾿ Οδυσσεύς τοῦ klision : ῾


Μάβερικς – Fm2\nΟι καλύτερες στιγμές του Γιάννη στο ματς με τους Μάβερικς – Newsbeast\nΕντυπωσιακή ήταν η παρουσία του Γιάννη Αντετοκούνμπο στη νίκη των Μπακς επί τον Μάβερικς με 118-111. Ο «Greek Freak» έκανε double-double με 34 πόντους (10/16 διπ., 3/4 τρ., 5/5 β.) και 11 ριμπάουντ, έδωσε τέσσερις ασίστ, ενώ είχε κι ένα κλέψιμο. Δείτε τις καλύτερες στιγμές του Γιάννη: ΚΑΝΤΕ LIKE ΣΤΟ NEWSBEAST.GR Πηγή άρθρων\nΑθλητικάnewsbeast, Γιάννη, καλύτερες, Μάβερικς, ματς, με, Οι, στιγμές, στο, του, τουςΑφήστε ένα σχόλιο\nΟι Μάβερικς «περιποιούνται» διάσημα τραγούδια – Newsbeast\nΟι Ντάλας Μάβερικς δεν ξεκίνησαν ούτε αυτήν τη σεζόν με πειστικό τρόπο την προσπάθειά του στο NBA, δείχνοντας ότι δύσκολα θα καταφέρουν να πάρουν μια θέση στα πλέι οφ, κάτι που έχουν να καταφέρουν από την περίοδο 2015-16. Παρόλα αυτά, βρίσκουν το κέφι και το ρίχνουν στο τραγούδι… Οι παίκτες των «Μαβς» πήραν μικρόφωνο και άρχισαν να ξεδιπλώνουν τις φωνητικές τους… δυνατότητες. Η αλήθεια είναι ότι δεν τα καταφέρνουν και τόσο καλά. Ο Λούκα Ντόνσιτς «σκότωσε» δύο κομμάτια των Abba, ο Ντιρκ Νοβίτσκι το «You are my sunshine» και -το…\nΑθλητικάnewsbeast, διάσημα, Μάβερικς, Οι, περιποιούνται, τραγούδιαΑφήστε ένα σχόλιο\nΈτοιμος και για 21η σεζόν με τους Μάβερικς ο Νοβίτσκι\nΟ Ντιρκ Νοβίτσκι είναι έτοιμος για την 21η του σεζόν στο ΝΒΑ, αφού οι Μάβερικς του προσφέρουν συμβόλαιο για παραμείνει άλλη μία σεζόν στο Ντάλας. Ο Γερμανός σταρ θα παραμείνει για πάντα στο Τέξας και δη στους Μάβερικς, αφού η ομάδα του Ντάλας έκανε ειδικό χώρο στο salary cap προκειμένου να τον ανανεώσει. Σύμφωνα με τον Σαμς Τσαράνια του Yahoo Sports, οι Μαβς θα προσφέρουν στον Νοβίτσκι 5 εκατομμύρια δολάρια για την 21η συνεχόμενη σεζόν του στο Ντάλας. Συνολικά μετράει 1.471 παιχνίδια στους Μάβερικς με 21,2 πόντους κατά μέσο όρο,…\nΑθλητικάΈτοιμος, Μάβερικς, Νοβίτσκι, σεζόν\n«Συμφώνησε με Μάβερικς ο Τζόρνταν»\nΌπως όλα δείχνουν, είναι ζήτημα χρόνου να ανακοινωθεί ο ΝτεΆντρε Τζόρνταν από τους Μάβερικς. Όπως υποστηρίζει ο δημοσιογράφος Μαρκ Στάιν, ο 29χρονος σέντερ και η ομάδα του Ντάλας έχουν έρθει σε προφορική συμφωνία, για να πορευθούν μαζί του χρόνου. Το συμβόλαιό του θα είναι για ένα χρόνο και οι οικονομικές απολαβές θα φτάσουν τα $24 εκατομμύρια. Έτσι, μετά από 10 χρόνια στους Λος Άντζελες και τους Κλίπερς, ο Τζόρνταν θα φορέσει την φανέλα της ομάδας που θα κατέληγε το 2015. DeAndre Jordan and the Dallas Mavericks have verbally agreed…\nΑθλητικάΜάβερικς, Συμφώνησε, Τζόρνταν\nΤο… κόλπο των Μάβερικς που στοχεύει στον Γιάννη\nΟ Κώστας Αντετοκούνμπο επιλέχθηκε στο Νο.60 του draft και η ανταλλαγή τον έφερε στο Ντάλας. Σύμφωνα με τον πρώην GM των Kαβς Ντέιβιντ Γκρίφιν, οι Μάβερικς σχεδιάζουν να κινηθούν στο μέλλον για τον Γιάννη Αντετοκούνμπο και για αυτό το λόγο, απέκτησαν τον Κώστα. «Σίγουρα οι Μάβερικς θέλουν να προσελκύσουν τον Γιάννη όταν θα είναι διαθέσιμος στη free agency. H επιλογή του Κώστα είναι κίνηση επηρεασμού. Θα έχει τον αδερφό του κάθε μέρα να γυρίζει σπίτι και να του λέει για το Ντάλας. Σας υπόσχομαι ότι υπήρχε σχέδιο. Θα εκπλαγώ αν τελικά τον αφήσουν να φύγει».…\nΑθλητικάΓιάννη, Κόλπο, Μάβερικς, στοχεύει


Μοιραία συνάντηση για οπαδούς\nΈπεσε ξύλο μεταξύ οπαδών του Άρη και του ΠΑΟΚ, σήμερα Τετάρτη 18 Νοεμβρίου 2009, το απόγευμα, στο κέντρο της Θεσσαλονίκης, στο ύψος της πύλης εμπορευμάτων της Διεθνούς Έκθεσης Θεσσαλονίκης. Θύματα, αυτή τη φορά, τρεις φίλαθλοι του ΠΑΟΚ, που τραυματίστηκαν και μεταφέρθηκαν στο νοσοκομείο για την παροχή πρώτων βοηθειών.\nΣύμφωνα με την αστυνομία, η οποία δεν έκανε συλλήψεις, ομάδα τεσσάρων οπαδών του ΠΑΟΚ, με κασκόλ και φανέλες, συναντήθηκαν, μέσα σε λεωφορείο του ΟΑΣΘ, με μικρή ομάδα οπαδών του Άρη, που, επίσης εν πλήρη εξαρτύσει, πήγαιναν στο Αλεξάνδρειο για τον αγώνα με το Μαρούσι(οι πρώτοι πήγαιναν στο Paok Sports Arena, στην Πυλαία). Λόγο στο λόγο, τα πνεύματα «άναψαν» και οι ομάδες των οπαδών αποφάσισαν να κατέβουν από το λεωφορείο, για να λύσουν τις διαφορές τους.\nΚατέβηκαν μπροστά στην πύλη Εμπορίου της ΔΕΘ, την ώρα που και άλλοι φίλαθλοι του Άρη πήγαιναν στο γήπεδο. Αποτέλεσμα της συμπλοκής ήταν να τραυματιστούν τρεις οπαδοί του ΠΑΟΚ, που μεταφέρθηκαν σε νοσοκομείο για την παροχή των πρώτων βοηθειών. Συλλήψεις δεν αναφέρθηκαν.


Lenovo: Αποκαλύπτει νέα laptop της σειράς Slim/Yoga | Techblog.gr\nΠέμπτη, 05/05/2022 · Αντώνης Γιαγδζόγλου Lenovο\nΗ σειρά premium ultrabook της Lenovo Slim ή Yoga Slim για τις εκτός ΗΠΑ περιοχές αποκτά τέσσερα νέα μέλη, τα Lenovo Slim 9i, Slim 7i/7 Pro X, Slim 7i Carbon και Slim 7/7i. Πρόκειται για ελαφριά και λεπτά laptop με επεξεργαστές Intel ή AMD σε εκδοχές 14 και 16″.\nΗ ναυαρχίδα προσφέρει οθόνη αφής OLED 14″ με δυνατότητα διαμόρφωσης με ανάλυση 2.880×1.800 px στα 90 Hz ή μέχρι 4K (3.840×2.400 px) στα 60 Hz. Το πάνελ διαθέτει αναλογία διαστάσεων 16:10, χρώματα 10 bit και καλύπτουν το 100% της χρωματικής γκάμας P3. Ο ήχος γίνεται από τέσσερα συντονισμένα ηχεία Bowers & Wilkins που πλαισιώνουν το πληκτρολόγιο.\nΗ Lenovo επέλεξε επεξεργαστές Intel Evo 12ης γενιάς με έναν Core i5-1240P ή έναν Core i7-1280P και τη βοήθεια 16/32 GB RAM διπλού καναλιού LPDDR5 και έναν SSD 512 GB / 1 TB PCIe Gen 4. Το laptop έχει ενσωματωμένη την κάρτα γραφικών Iris Xe της Intel. Είναι εξοπλισμένο με μια δυνατή μπαταρία 75 Wh και η φόρτιση γίνεται μέσω της θύρας USB-C.\nΑκόμα, περιλαμβάνει 2x θύρες USB-C PD που λειτουργούν και ως DisplayPorts, μία θύρα HDMI 2.1 πλήρους μεγέθους, ένα UBS-A, μια συσκευή ανάγνωσης καρτών microSD και μια υποδοχή ήχου. Ζυγίζει 1,43 κιλά.\nΈρχεται με οθόνη IPS LCD 14,5″ με ανάλυση 3.072×1.920 px και ρυθμό ανανέωσης 120 Hz. Ακόμα δίνεται η δυνατότητα επιλογής μεταξύ των επεξεργαστών της σειράς H 12ης γενιάς της Intel για τη σειρά 7i Pro X και AMD Ryzen 6000HS Creator για την 7 Pro X.\nΜπορείτε να διαμορφώσετε το φορητό υπολογιστή με έως και 32 GB μνήμη RAM LPDDR5 και 1 TB SSD PCIe Gen 4. Η κάρτα γραφικών είναι η GeForce RTX 3050 της Nvidia. Και οι δύο φορητοί υπολογιστές διαθέτουν μπαταρίες 70 Wh, θύρες wx Thunderbolt 4, μία θύρα USB-A 3.2, HDMI 2.0 και υποδοχή ήχου.\nΤο Lenovo Slim 7i Pro X ξεκινά από $1.699 και θα είναι διαθέσιμο τον Ιούνιο, ενώ το Slim 7 Pro X από $1.499.\nΤο Slim 7i Carbon της Lenovo είναι ένα ultrabook 13″ που ζυγίζει μόλις 967,8 γραμμάρια, ενώ εξακολουθεί να διαθέτει τους επεξεργαστές της σειράς P 28W 12ης γενιάς της Intel και τα γραφικά Intel Iris Xe. Η οθόνη IPS LCD προσφέρει ανάλυση 2.560×1.600 και ρυθμό ανανέωσης 90 Hz. Το ultrabook μπορεί να διαμορφωθεί με έως και 32 GB RAM και 1 TB αποθηκευτικού χώρου.\nΈρχεται με μπαταρία 50 Wh, θύρα Thunderbolt 4 και USB Type-C με PD. Θα πωλείται στα 1.299 $ μόλις βγει σε ανοιχτή πώληση τον Ιούνιο.\nSlim 7 και 7i\nΤα Slim 7 και 7i διατίθενται σε 14 και 16″ με επιλογή OLED 2.880×1.800 px με ρυθμό ανανέωσης 90 Hz στις 14″ ή 2.880×1.800 IPS με 120 Hz. Η 16″ έχει ανάλυση 2.560×1.600 με ρυθμό ανανέωσης 120 Hz στα τσιπ της Intel ή 165 Hz στα μοντέλα AMD.\nΗ Lenovo σάς επιτρέπει να διαμορφώνετε τους φορητούς υπολογιστές με επεξεργαστές Intel P-series, H-series ή AMD Ryzen 6000HS Creator. Τα μοντέλα 16″ έχουν κάρτα γραφικών RTX 3050 Ti ενώ το μοντέλο 14″ RTX 2050.\nΤο Lenovo Slim 7 Pro 14 με επεξεργαστή AMD Ryzen 6000 Series ξεκινά από 1.499 $ ενώ το 14″ Slim 7i θα πωλείται για 1.199 $ αργότερα αυτόν τον μήνα.


Αεροπορικά από Βελιγράδι Νίκολα Τέσλα για Διεθνές Ντουμπάι Αλ Μακτούμ από 270 € | Skyscanner\nΑεροπορικά από Βελιγράδι Νίκολα Τέσλα για Διεθνές Ντουμπάι Αλ Μακτούμ\nΣτοιχεία πτήσης Βελιγράδι Νίκολα Τέσλα για Διεθνές Ντουμπάι Αλ Μακτούμ\nΠοια είναι η καλύτερη τιμή για μετ' επιστροφής πτήση από Βελιγράδι Νίκολα Τέσλα προς Διεθνές Ντουμπάι Αλ Μακτούμ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Βελιγράδι Νίκολα Τέσλα προς Διεθνές Ντουμπάι Αλ Μακτούμ είναι 270 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Βελιγράδι Νίκολα Τέσλα προς Διεθνές Ντουμπάι Αλ Μακτούμ;\n9ώρες 45λεπτά είναι η μέση διάρκεια πτήσης από Βελιγράδι Νίκολα Τέσλα προς Διεθνές Ντουμπάι Αλ Μακτούμ.\nΠόσες αεροπορικές εταιρείες πραγματοποιούν απευθείας πτήσεις από Βελιγράδι Νίκολα Τέσλα προς Διεθνές Ντουμπάι Αλ Μακτούμ;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Βελιγράδι Νίκολα Τέσλα προς Διεθνές Ντουμπάι Αλ Μακτούμ.


Έγκλημα στο Γουδή: Η κόρη σκότωσε τη μητέρα της και τύλιξε το πτώμα σε χαλί | HuffPost Greece\n16/06/2019 13:09 EEST\nΈγκλημα στο Γουδή: Η κόρη σκότωσε τη μητέρα της και τύλιξε το πτώμα σε χαλί\nΗ γυναίκα ομολόγησε τη δολοφονία της κατάκοιτης μητέρας της.\nΤο σημείο που βρέθηκε το πτώμα.\nΛύση στο μυστήριο με τη δολοφονία 92χρονης γυναίκας που βρέθηκε χθες Σάββατο νεκρή στην οδό Σινώπης στο Γουδί έδωσαν οι αστυνομικοί της Ασφάλειας Αττικής.\nΑστυνομικές πηγές αναφέρουν ότι η δράστης είναι η 68χρονη κόρη της, η οποία φέρεται να ομολόγησε το έγκλημα, αναφέροντας ότι η μητέρα της αντιμετώπιζε σοβαρά προβλήματα υγείας και έτσι αποφάσισε να την απαλλάξει από αυτά. Σύμφωνα με πληροφορίες, η 92χρονη ήταν κατάκοιτη και δεν είχε άλλον άνθρωπο στη ζωή να τη φροντίζει παρά μόνο την κόρη της.\nΗ 68χρονη σκότωσε τη μητέρα της και στη συνέχεια τύλιξε το πτώμα μέσα σε ένα χαλί και το πέταξε στην οδό Σινώπης στους Αμπελόκηπους.\nΗ πρώτη εικόνα του ιατροδικαστή κάνει λόγο για σοβαρές κακώσεις. Οι αστυνομικοί έφτασαν γρήγορα στη σύλληψη της 68χρονης, καθώς ήταν ο πρώτος άνθρωπος που κάλεσαν για κατάθεση. Πληροφορίες αναφέρουν ότι είδαν την δράστη σε άθλια ψυχολογική κατάσταση και αντιλήφθηκαν γρήγορα τι έχει συμβεί. Ακολούθησε η ομολογία της 68χρονης και ο σχηματισμός δικογραφίας σε βάρος της.\nPLUS: δολοφονία κόρη Γουδή μητερα


Απολαμβάνει τη μοναξιά της κορυφής ο ΠΑΟΛ Αβέρωφ\n*Στην Α1 Ερασιτεχνική *Νίκησε 3-1 την Ανάβρα και εκμεταλλεύτηκε την ισοπαλία στο ντέρμπι των Ελευθερών *«Δύο στα δύο» τα Βούναινα *Σημαντικό «διπλό» για Μαυροβούνι\nΔημοσίευση: 12 Νοε 2018 22:12\nΤη μοναξιά της κορυφής στην Α1 Ερασιτεχνική απολαμβάνει ο ΠΑΟΛ Αβέρωφ μετά τη νίκη που πέτυχε με 3-1 επί της Ανάβρας και σε συνάρτηση με το «x» στο γήπεδο Ελευθερών στο ντέρμπι της ομώνυμης ομάδας με την Αμπελιά (2-2).\nΗ ομάδα του Αβέρωφ προηγήθηκε στο ημίχρονο με το γκολ του Λιλολάρι (27’), ενώ με την έναρξη της επανάληψης ο Γραμμένος διπλασίασε τα τέρματα των γηπεδούχων (46’) και έθεσε τις βάσεις για τη νίκη. Το παιχνίδι έγινε ντέρμπι στο 50’ όταν ο Κορδαλής μείωσε σε 2-1 για την Ανάβρα, όμως ο «συνήθης ύποπτος» Ελευθέρογλου μίλησε λίγο πριν την εκπνοή (89’) διαμορφώνοντας το τελικό 3-1. Αξίζει να σημειωθεί ότι υπήρξαν παράπονα για τη διαιτησία από την πλευρά της Ανάβρας σχετικά με το πρώτο και το τρίτο γκολ των γηπεδούχων (για επιθετικό φάουλ και οφσάιντ αντίστοιχα) αλλά και για μία κάρτα που ζήτησαν στον Μούτσα (θα ήταν η δεύτερη) όταν ανέτρεψε τον Κορδαλή (55’).\nΣτο ντέρμπι των Ελευθερών η Αμπελιά άγγιξε τη νίκη (0-2) αλλά οι γηπεδούχοι ανέβασαν στροφές στο τελευταίο ημίωρο και έφτασαν στην ισοφάριση. Οι φιλοξενούμενοι προηγήθηκαν στο 40’ με τον Φαρμάκα, ενώ στο 55’ ο Κ. Κολοβός με πέναλτι ανέβασε τον δείκτη του σκορ σε 0-2. Η αντίδραση του ΑΟ Ελευθερών ήταν άμεση και στο 57’ ο Παιδής μείωσε σε 1-2, ενώ στο 89’ ο Καλφούντζος διαμόρφωσε το τελικό 2-2 και απέτρεψε την ήττα από την ομάδα του.\nΔεύτερη σερί νίκη για τα Βούναινα αυτή τη φορά επί του Αστέρα Μελισσοχωρίου με 3-1 σ’ ένα πραγματικό ντέρμπι που στιγματίστηκε από τρεις αποβολές. Οι γηπεδούχοι πήραν προβάδισμα δύο τερμάτων στο ημίχρονο με τα γκολ του Τζατζάκη (30’, 33’), ενώ στο 56’ ο Χριστοδούλου ανέβασε τον δείκτη του σκορ σε 3-0 και ουσιαστικά «καθάρισε» το παιχνίδι.\nΟ Αστέρας μείωσε σε 3-1 στο 58’ με τον Νούσια. Οι Κορδέλας (76’) και Σουπεκιώτης (90’) αποβλήθηκαν από τους γηπεδούχους και ο Αγγελούλης (75’) από τους φιλοξενούμενους.\nΠολύ μεγάλο «διπλό» για το Μαυροβούνι στο «Γ. Μητσιμπόνας» με 1-0 επί του ΑΣ Βορειοηπειρωτών. «Χρυσός» σκόρερ για τους φιλοξενούμενους ο Σ. Χατζηλιάδηςσ το 11ο λεπτό. Οι δύο ομάδες ολοκλήρωσαν το παιχνίδι με δέκα παίκτες καθώς αποβλήθηκαν οι Μούρι (61’) από τους γηπεδούχους και Σάπιος (90’) από τους φιλοξενούμενους.\nΜε το επιβλητικό 4-0 επέστρεψε από τη Μελιβοία η Αστραπή Ν. Πολιτείας στο ντεμπούτο του Κώστα Τσότσου στον πάγκο των φιλοξενουμένων. Τα γκολ για τους νικητές πέτυχαν οι Φακίτσας (27’, 49’), Σταθάκος (55’) και Κατσιάνας (66’) με πέναλτι. Σημαντικό μερίδιο στη νίκη είχε και ο τερματοφύλακας της Αστραπής Σκάρλος που απέκρουσε τα πέναλτι των Κοταρέλα και Τσιρογιάννη, ενώ αξίζει να σημειωθεί ότι οι γηπεδούχοι είχαν και δύο δοκάρια με τους Μυλωνά και Τσιρογιάννη.\nΕξίσου πολύ σημαντική ήταν και η νίκη των Αγ. Αναργύρων μέσα στη Γιάννουλη επί της Δήμητρας με 1-0. Οι γηπεδούχοι αν και έδειξαν την περασμένη εβδομάδα ότι αρχίζουν να βρίσκουν ρυθμό δεν τα κατάφεραν, σε αντίθεση με τους φιλοξενούμενους που σε ένα ακόμα παιχνίδι επιβεβαίωσαν ότι έχουν μεγάλες δυνατότητες. Το γκολ που έκρινε τον νικητή πέτυχε ο Τσιρβούλης στο 72ο λεπτό. Δύο δοκάρια για τη Γιάννουλη είχαν οι Ασπετάκης και Γκαραβέλης και ισάριθμα για τους Αγ. Αναργύρους ο Μαροσούλης.\nΓκολ και εντυπώσεις μοιράστηκαν Νεάπολη και Προμηθέας οι οποίοι αναδείχθηκαν ισόπαλοι 1-1. Οι γηπεδούχοι άνοιξαν το σκορ στο 36’ με τον Γαρυφαλλόπουλο, ενώ οι φιλοξενούμενοι απάντησαν στο 75’ με τον Πότση.\nΤέλος στο Μεσοχώρι ο Παναγροτικός πανηγύρισε τη δεύτερη φετινή του νίκη επί της τοπικής Ελπίδας με 2-1 μετά από ανατροπή στην επανάληψη. Οι γηπεδούχοι είχαν προηγηθεί στο 11’ με τον Καραμάνο, ο Φουρίκης με πέναλτι στο 58’ ισοφάρισε για τους φιλοξενούμενους, ενώ στο 68’ με το αυτογκόλ του Φράντζα διαμορφώθηκε το 1-2. Στο 90’ αποβλήθηκε από τους γηπεδούχους ο Κουζιώνης.\nΦιλοκτήτης -Αστραπή Ν. Π. 0-4\nΑ.Ο. Ελευθερών- Αμπελιά 2-2\nΑ.Σ. Βορειοηπειρωτών-Μαυροβούνι 0-1\nΔήμητρα Γιάνν.- Αγ. Ανάργυροι 0-1\nΒούναινα- Μελισσοχώρι 3-1\nΑβέρωφ – Ανάβρα 3-1\nΝεάπολη –Προμηθέας 1-1\nΠΑΟΛ Αβέρωφ 19-7 18\nΑμπελιά 16-7 16\nΕλευθεραί 9-3 15\nΒούναινα 15-7 15\nΜαυροβούνι 14-8 15\nΜελισσοχώρι 10-9 12\nΑστραπή Ν.Π. 13-11 12\nΑγ. Ανάργυροι 13-14 12\nΑ.Σ. Βορειοηπειρωτών 9-6 10\nΝεάπολη 8-12 8\nΠρομηθέας 10-16 8\nΑνάβρα 10-13 8\nΔήμητρα Γιάνν. 5-10 6\nΠαναγροτικός 8-14 6\nΜεσοχώρι 7-14 1\nΦιλοκτήτης 4-19 0\nΗ ΕΠΟΜΕΝΗ ΑΓΩΝΙΣΤΙΚΗ (17/11, 15:00)\nΠρομηθέας- ΑΟ Ελευθερών\nΑστραπή Ν. Π.-Α.Σ. Βορειοηπειρωτών